D. C. 19. septembra 2014. 05:00\nMale boginje zahtevaju značajno odsustvo iz škole ili sa posla i imaju mnogo negativniji uticaj na svakodnevni život ljudi od bolesti kao što su grip ili ovčije boginje. Takva je situacija u Engleskoj, a velika je verovatnoća da je isto i u mnogim drugim zemljama.\nNaučnici iz Londonske škole za higijenu, tropsku medicinu i javno zdravlje otkrili su da osobe koje dobiju male boginje boluju u proseku dve nedelje, a da 63% bolesnih odsustvuje zbog toga sa posla ili iz škole.\nBroj obolelih od malih boginja u Velikoj Britaniji i mnogim drugim evropskim zemljama u porastu je poslednjih godina. Samo u Engleskoj bilo je oko 3.200 laboratorijski potvrđenih slučajeva prijavljenih od institucija za javno zdravlje od januara 2012. do kraja juna 2013. godine.\nPovećanje broja obolelih može se pripisati publikaciji iz 1998. godine, u kojoj su istraživači tvrdili da kombinovana vakcina protiv malih boginja, zaušaka i rubeola može izazvati kolitis i autizam. To je dovelo do toga da jedan broj roditelja ne dozvoli da njihova deca prime pomenutu vakcinu i time „otvori put“ za nastanak nekoliko epidemija.\nNapominjemo da se u savremenim uslovima, kada se mnogo i brzo putuje, epidemije lako šire, a kada naiđu na nezaštićeno stanovništvo (nevakcinisano), posledice mogu biti katastrofalne.\nUkupno 203 osobe iz Engleske koje su bolovale od malih boginja tokom epidemije u 2012. i 2013. godini bile su zamoljene da popune upitnike o svojim iskustvima. Na osnovu njihovih odgovora, istraživači su uspeli da ocene kolike su posledice nevakcinisanja i koliko se u proseku boluje od malih boginja.\nOdgovori na upitnike su pokazali:\nViše od 90% obolelih ispitanika nije vakcinisano protiv malih boginja.\nPacijenti koji su imali male boginje osećali su jače bolove i duže su bolovali nego oboleli od gripa ili ovčijih boginja.\nOsobe koje su bolovale od malih boginja priznaju da je bolest imala veliki uticaj na njihovu sposobnost da obavljaju uobičajene dnevne aktivnosti, a izazivala je jake bolove i anksioznost.\nProsečan broj „izgubljenih“ (zbog izostajanja) radnih ili školskih dana iznosio je 9,6 po bolesniku.\nUkupno 37% obolelih odgovorilo je da je neko od staratelja morao da ostane u kući i izostane sa posla, da bi brinuo o njima (u proseku 7 dana).\nOdsustvovanje sa posla i iz škole\nNa osnovu ovih podataka, može se zaključiti da je na osnovu broja obolelih „izgubljeno“ (odsustvo) dosta dana sa posla ili iz škole. To su „materijalne“ štete za pojedince i društvo u celini, a koliko je obolelih pretrpelo trajna zdravstvena oštećenja ovom studijom nije analizirano.\nVodeći autor, Dominik Torington iz Londonske škole za higijenu i tropsku medicinu, navodi u saopštenju kako je ova studija pokazala da zaraza malim boginjama tera ljude da propuste veliki broj radnih dana u školi ili na poslu, što ima šire implikacije na obrazovanje i privredu. Ovo je prva studija rađena na ovaj način u Engleskoja, ali je pokazala da mnogo manje sredstava i napora treba uložiti u sprečavanje (vakcinu) ili kontrolu epidemije malih boginja nego za saniranje posledica.\nZdravstveni stručnjaci kažu da je vakcinacija važna mera za zaštitu stanovništva od malih boginja jer je potrebno samo malo angažovanja zajednice i sredstava da bi se isključila mogućnost teške epidemije.\nDr Meri Remzi, jedan od autora studije, naglasila je: „Roditelji treba na vreme da vakcinišu svoju decu od malih boginja, zaušaka i rubeola sa dve doze vakcine, pod nadzorom zdravstvenih radnika, i time na jednostavan i bezbedan način zaštite svoju decu od ovih potencijalno fatalnih bolesti.“\nRoditelji nevakcinisane dece, kao i stariji tinejdžeri i mladi ljudi koji su možda propustili vakcinaciju, treba da budu svesni da nikada nije kasno da se vakcinišu protiv malih boginja i treba da zakažu razgovor kod svog lekara i da se vakcinišu što je pre moguće.\nAutori studije potvrđuju da je studija bila retrospektivna i da su procene rađene na osnovu onoga što su ljudi odgovarali u upitnicima, ali je istina da je zbog nevakcinacije veliki broj ljudi oboleo od malih boginja, a zbog toga i proveo jedan broj dana na bolovanju, izostajući sa posla ili iz škole.\nI kod nas neki roditelji ne žele da vakcinišu svoju decu, a nisu svesni da ih time izlažu velikom riziku, jer nikada se ne zna kada će doći do epidemije. Napominjemo da izostajanje sa posla ili iz škole zbog malih boginja nije toliko strašno koliko zdravstvene posledice koje mogu nastati nakon preležanih malih boginja, i to zato što roditelji nisu hteli da vakcinišu na vreme svoje dete.\nPodsećamo da su i ranije vakcine protiv malih boginja bile bezbedne i nosile veoma mali rizik. Sadašnje vakcine su mnogo kvalitetnije tako da gotovo nema rizika po decu, a koristi u slučaju epidemije su nemerljive.\nOnima koji i pored svega sumnjaju u „kvalitet“ vakcine, savetujemo da kupe manja pakovanja vakcine ili skuplje vakcine ako im se čini da su bolje od „redovnih“. U svakom slučaju, napominjemo da je neophodno da na vreme vakcinišete svoju decu vakcinom protiv malih boginja, zaušaka i rubeola.\nvakcina protiv malih boginjakoristi od vakcinemale boginjemale boginje i bolovanjemale boginje i posledice


Nagrada za najbolju scenografiju i kostime na međunardonom festivalu u Banja Luci\nSamo nekoliko dana nakon povratka iz Istočnog Sarajeva i nagrada na "Lut festu", još jedna nagrada stiže u niško Pozorište lutaka.\nPrvo festivalsko izvođenje predstave "Divlji labudovi" krunisano je nagradom za najbolju scenografiju i kostime.\nNa upravo završenom Devetnaestom međunarodnom festivalu pozorišta za djecu „Banja Luka 2020“, nagrada za najbolju scenografiju i kostime dodeljena je Evi Farkašovoj za predstavu „Divlji labudovi“ Pozorišta lutaka Niš.\nU takmičarskom programu učestvovala su pozorišta iz Španije, Češke, Bugarske, Polјske, Srbije, Slovenije, Hrvatske i Bosne i Hercegovine. Stručni žiri je zasedao u sastavu prof. dr Branka Rudman, Zagreb, Hrvatska, Vladan Đurković, reditelј, Beograd, Srbija i Aleksandra Spasojević, glumica Dječijeg pozorišta Republike Srpske, Banja Luka, Republika Srpska.\nOrganizatori festivala, Dječijeg pozorište Republike Srpske, ističe da “Svi smo, uz okolnosti virusa korona, veliki pobjednici što je Festival održan. A vi ste Republici Srpskoj i u Istočnom Sarajevu i u Banja Luci donijeli veliku radost.“


Skok vrednosti akcija Microsofta Skok vrednosti akcija Microsofta – Personal magazin\nSkok vrednosti akcija Microsofta\nCena akcija američke kompanije Majkrosoft skočila je na njujorškoj berzi za devet odsto na vest da će njen generalni direktor Stiv Balmer u narednih 12 meseci napustiti funkciju. Ovakva promena…\nCena akcija američke kompanije Majkrosoft skočila je na njujorškoj berzi za devet odsto na vest da će njen generalni direktor Stiv Balmer u narednih 12 meseci napustiti funkciju.\nOvakva promena rukovodstva uvek kasni, ali izgleda da je sada za nju došao pravi trenutak, citirala je pres služba Majkrosofta Balmera.\nKompanija je usvojila novu strategiju i novi organizacioni princip, rekao je on i dodao da je za ostvareneje tih ciljeva firmi potreban novi izvršni direktor.\nU saopštenju Majkrosofta je istaknuto da je Upravni odbor kompanije formirao posebnu komisiju za imenovanje novog direktora iz firme ili van nje. Na čelu odbora je nezavisni direktor Džon Tomson, a među članovima je i predsednik upravnog odbora i osnivač Bil Gejts.\nIndijski dnevnik na engleskom Indian ekspres spekuliše da je jedan od mogućih kandidata za naslednika Stiva Balmera Indijac Satia Nadela, rukovodilac jednog od odeljenja Majkrosofta, koji pokušava da uhvati korak u onlajn i mobilnom računarstvu.\nOstali mogući kandidati su, prema Indian ekspresu, rukovodilac poslovnog razvoja i ukupne strategije Toni Bejts, izvršni direktor operativnih sistema Teri Mierson i glavni operativni direktor poslednjih osam godina Kevin Tarner.\nSkok vrednosti akcija Microsofta was last modified: August 26th, 2013 by Redakcija\nKaspersky Endpoint Security for Business prevazišao sve Zero-day pretnje


Tačiju preti smena u parlamentu - Politika - Dnevni list Danas\nPočetna » Politika » Tačiju preti smena u parlamentu\nDiplomate o aktuelnom "dvovlašću" u Prištini\nTačiju preti smena u parlamentu\nMarija Stojanović11.03.2020. 09:45\nKosovski premijer Aljbin Kurti „nezvanični“ je miljenik Evropske unije, dok je predsednik Kosova Hašim Tači „adut“ Sjedinjenih Američkih Država, pa treba očekivati da će „dvovlašće“ u Prištini trajati izvesno vreme. Ipak, pošto nijedno dvovlašće nije održivo na duži rok, Tači će, verovatno, biti smenjen u parlamentu, tvrde za Danas nezvanično diplomate.\nKomentarišući neskrivene razmirice na liniji Kurti-Tači, koje su ponovo došle do izražaja prekjuče, odbijanjem premijera da se sastane sa predsednikom u cilju „informisanja, konsultacija i koordinacije u vezi sa pitanjima od nacionalnog značaja“.\nIzvori Danasa konstatuju da konsultacije koje je Tači održao sa političkim strankama, uključujući Srpsku listu, te njegov nedavni susret u sa srpskim predsednikom Aleksandrom Vučićem u Beloj kući, predstavljaju još jedan pokazatelj da SAD vrše pritisak na Prištinu da ukine takse na srpsku robu i da se što pre nastave pregovori o Kosovu.\n„Amerika je fokusirana na postizanje sporazuma koji bi uključivao teritorijalne korekcije i članstvo Kosova u UN, a Tači je spreman da podrži takav ishod. Nasuprot tome, Nemačka i dalje svim silama nastoji da isključi opciju podele Kosova, baš kao i Kurti. Zbog navedenih razlika u gledištima na Zapadu, kao i u stavu kosovskog predsednika i premijera umanjuju se šanse za bilo kakav dogovor“, napominju diplomate.\nKosovski premijer izjavio je juče da ne veruje da će SAD uvesti sankcije Kosovu zbog odbijanja Prištine da ukine takse. On je naglasio da „nije potvrđena vest“ da je Amerika blokirala sredstva iz programa Milenijum čelindž korporejšn za Kosovo.\n– Ne verujem u američke sankcije, jer Kosovo i Amerika imaju posebne odnose, a za blokadu sredstava ne znam da li je informacija potvrđena, kazao je Kurti novinarima u Prištini.\nS druge strane, list Gazeta ekspres tvrdi da Kosovo više ne može da računa na 50 miliona evra iz pomenutog programa, „kao ni na preostalih 150 miliona evra u okviru projekta u vezi s gasom, a koji su su planirani da budu uloženi“.\nPortal KoSSeV objavio je da su savetnici nemačke kancelarke Angele Merkel i francuskog predsednika Emanuela Makrona, Jan Heker i Emanuel Bone održali juče odvojene sastanke sa Kurtijem i Tačijem. Kako se ističe, Kurtiju su preneli „posebnu poruku“. RTK je preneo da je ključna poruka bila ukidanje taksi. Ubrzo nako što je sastanak završen, Tači se požalio na svom Tviter nalogu da je razočaran. „Ništa o viznoj liberalizaciji, bez novih ideja o dijalogu, bez ohrabrivanja za perspektivu u EU. Prazna obećanja“, poručio je kosovski predsednik.\nPoruka američkog senatora\nKoSSeV prenosi i tvit američkog senatora Dejvida Perdue: „Ukoliko Priština ne ukine namete prema Srbiji, SAD bi trebalo da preispitaju prisustvo trupa na Kosovu.“ Objavu američkog senatora potom je „retvitovao“ izaslanik američkog predsednika Donalda Trampa za dijalog Beograda i Prištine, Ričard Grenel.\nAjbin KurtidiplomateEvropska unijaHašim Tači


Tramp u Nju Hempširu, Klinton u Ajovi\nDemokratska predsednička kandidatkinja Hilari Klinton u Demojnu u Ajovi\nDonald Tramp i Hilari Klinton danas vode kampanju u državama u kojima je svako od njih odneo svoju prvu pobedu u procesu primarnih izbora. Tramp ima predizborni skup u Nju Hempširu a Klinton govori u Ajovi, državama koje su imale veliku ulogu kao prve dve države u kojima je održano glasanje za stranačku nominaciju pre osam meseci, ali će sada imati manje uticaja na ishod opštih izbora 8. novembra.\nRazlog za to je sistem elektorskih koledža koji veću težinu na predsedničkim izborima daje državama sa većom populacijom, kao što je Mičigen gde će Tramp govoriti u petak, i Florida gde se Hilari Klinton sutra pojavljuje na dva izborna skupa. Mičigen donosi 16 elektorskih glasova a Florida 29, dok Nju Hemšir i Ajova zajedno imaju 10.\nKlinton je juče vodila kampanju u Nju Hempširu sa senatorom iz Vermonta Bernijem Sandersom, svojim nekadašnjim rivalom sa primarnih izbora, poručujući okupljenim studentima da će ishod ovih izbora imati efekte u narednih nekoliko decenija.\nHilari je u više prilika napala Trampa zato što se hvalio da je barem nekih godina izbegao da plati američki porez na zaradu. Politička grupa koja podržava njenu kandidaturu danas je objavila novi propagandni spot u četiri ključne države u kojima kandidati moraju da pobede ako žele položaj u Beloj kući. Spot sadrži nekoliko komentara koje je Tramp izneo tokom debate.\nU danima posle debate, Klinton, potpredsednik Džo Bajden i prva dama Mišel Obama napali su Trampa zbog njegovog, po svemu sudeći, zadovoljstva što je izbegao plaćanje poreza.\nKlinton je poručila svojim pristalicama na jednom mitingu ove nedelje "On se zapravo hvalio o tome kako je manipulisao sistemom da bi izbegao plaćanje svog poreza. Zapravo, mislim da postoji velika mogućnost da tokom niza godina nije plaćao federalni porez. Ako ga neplaćanje poreza čini pametnim, šta smo onda svi mi ostali?"\nHilari Klinton i njen suprug, bivši predsednik Bil Klinton, objavili su svoje poreske podatke od više decenija unazad. Podaci iz 2015. pokazuju da su prošle godine zaradili 10,6 miliona dolara, od čega je veći deo potekao od unosnih govora koje su držali, a platili su 3,24 miliona poreza federalnoj vladi.\nMedjutim Tramp je, nasuprot četiri decenije dugoj tradiciji predsedničkih kandidata, odbio da objavi svoje nedavne poreske podatke, navodćei da će ih otkriti kada federalne vlasti završe sa svojom finansijkom proverom, iako je američka poreska agencija saopštila da ne postoji nikakva prepreka da Tramp odmah objavi svoje podatke.


Izvor: B92, 30.Jul.2019, 14:47\nNovi Sad -- Pokrajinska vlada dodelila je 142 ugovora za bespovratne podsticaje poljoprivrednicima za preradu voća, povrća i drugih useva gazdinstvima u Vojvodini.\nUkupna vrednost ugovora je 227 miliona dinara, od čega su 127 miliona dinara sredstva Pokrajine, a oko 100 miliona sredstva korisnika.\n"Danas ćemo dodeliti 127 miliona dinara našših sredstava, zajedno sa sredstvima korisnika u iznosu višše od stotinu miliona dinara, imaćemo investiciju ukupno vrednu >> Pročitaj celu vest na sajtu B92 << 227 miliona dinara za nabavku opreme za linije za čišćenje i pranje proizvoda, za berbu, sortiranje, kalibriranje, za skidanje useva i ostalu opremu", rekao je predsednik vojvođanske vlade Igor Mirović.\nOn je naglasio da je Pokrajinska vlada u protekle tri godine konsolidovala javne finansije Vojvodine.\n"To znači sve višše sredstava za konkurse i konkretne subvencije poput ove danas, gde ćemo skoro 55 odsto sredstava uložžiti zajedno iz vašišh budžeta i tako razvijati ono, možžda i najvažžnije, a to je nova oprema, male tehnološške linije, da bi Vojvodina u segmentu proizvodnje i prerade voća i povrća bila uspeššnija", rekao je Mirović.\nRadio Televizija Vojvodine: Pokrajina izdvojila 227 miliona dinara za preradu voća i povrća\nBlic: Pokrajinska vlada izdvojila sredstva za investicije za preradu voća i povrća vredne 227 miliona dinara\nSrbijaDanas.com: DOBRA VEST ZA POLJOPRIVREDNIKE: Potpisani ugovori o dodeli podsticajnih sredstava u vrednosti od 227 miliona dinara


Tag / Disciplinska komisija UEFA / Vesti online\nStojanović ne vodi Zvezdu u Odesi!\nZbog isključenja u Beogradu i na Islandu novi šef struke crveno-belih i njegov prvi saradnik Bratislav Živković suspendovani po jednu utakmicu, menja ih Miloš Kostić.\nFenerbahče i Bešiktaš izbačeni iz Lige šampiona!\nUEFA zabranila učešće turskim klubovima zbog optužbi za nameštanje utakmica.\nBlater traži veću kaznu za Srbiju?!\nPrvi čovek FIFA Sep Blater izjavio je da planira da razgovara sa predsednikom UEFA Mišelom Platinijem o oštrijim kaznama za Srbiju zbog incidenata u Kruševcu.\nPlatini: UEFA jako zabrinuta zbog rasizma\nPredsednik Evropske fudbalske unije (UEFA) Mišel Platini izjavio je danas da to telo radi sve što može u borbi protiv rasizma.


Usaglašen model softvera za e-građevinske dozvole - Akta.ba\nDigitalizacijom procesa izdavanja građevinskih dozvola biće uspostavljen moderniji, transparentniji, pristupačniji i brži proces dobijanja dozvola.\n19.09.2018. 08:06 Izvor: / SRNA\nMinistarstvo za prostorno uređenje, građevinarstvo i ekologiju Srpske je uz podršku Međunarodne finansijske korporacije, članice Grupacije Svjetske banke, usaglasilo ključne detalje budućeg informacionog sistema za izdavanje dozvola u građevinarstvu u Republici Srpskoj.\nDigitalizacijom procesa izdavanja građevinskih dozvola biće uspostavljen moderniji, transparentniji, pristupačniji i brži proces dobijanja građevinskih dozvola, a time će Republika Srpska postati privlačnija za investitore, saopšteno je iz resornog ministarstva.\nU saopštenju je navedeno da je planirano da realizacija krene prvo u Banjaluci i Gradišci, a potom slijedi postepeno priključivanje i ostalih jedinica lokalne samouprave u ovaj sistem, po planu Vlade Republike Srpske.\nIz Ministarstva za prostorno uređenje navode da su detalji budućeg informacionog sistema usaglašeni na dvodnevnoj radionici koja je danas završena na Jahorini, te da je sada sve spremno za finaliziranje pravnog okvira.\nPomoćnik ministra za građevinarstvo Miladin Gaćanović istakao je da je ovo vrlo važan korak u Projektu unapređenja poslovnog okruženja na lokalnom nivou, koji sprovode Međunarodna finansijska korporacija i Ambasada Velike Britanije u BiH.\n"Unapređenje sektora gradnje je jedan od prioriteta obuhvaćenih reformama u BiH. Digitalizacijom će Srpska značajno ubrzati proces izdavanja dozvola, jer će institucije sistema razmjenjivati informacije o predmetima u realnom vremenu, čineći ga jednostavnim i transparentnijim, a time i privlačnijim za investitore", rekao je Gaćanović.\nOn je dodao da je Ministarstvo zbog toga prihvatilo tehničku podršku Međunarodne finansijske korporacije i britanske Ambasade, te se sredinom 2017. godine priključilo ovom projektu sa ciljem uvođenja e-građevinske dozvole u Republici Srpskoj.\nPrema njegovim riječima, gradnja se najvećim dijelom odvija na lokalnom nivou, zbog čega je neophodno sistem prilagoditi potrebama lokalnih zajednica, koje takođe moraju sprovesti reforme i prilagoditi se savremenim trendovima poslovanja sa investitorima.


Javnosti prezentovani rezultati NIS grupe za devet meseci 2021. godine - NIS\nJavnosti prezentovani rezultati NIS grupe za devet meseci 2021. godine\nPredstavnici Funkcije za finansije, ekonomiku, planiranje i računovodstvo (FEPA) NIS-a prezentovali su danas investicionoj javnosti rezultate poslovanja NIS grupe za devet meseci 2021. godine.\nNa predstavljanju održanom putem video konferencije iz Poslovnog centra NIS-a u Beogradu, Anton Čerepanov, zamenik generalnog direktora i finansijski direktor NIS-a, kazao je da su finansijski i operativni rezultati značajno unapređeni u odnosu na isti period 2020. godine.\nPrema njegovim rečima, unapređenje rezultata posledica je boljih makroekonomskih pokazatelja s jedne strane, kao i finansijske discipline i programa mera za povećanje operativne efikasnosti u NIS-u sa druge strane.\nTako je u periodu januar-septembar neto dobit NIS grupe 13,3 milijardi dinara, dok je EBITDA uvećana gotovo četiri puta u odnosu na uporedni period i iznosi 38,2 milijarde dinara. Pored toga, nastavljeno je i sa ulaganjima u razvojne projekte u koje je investirano 13,1 milijarda dinara, a najviše je uloženo u oblast istraživanja i proizvodnje. NIS je na ime dividende za 2020. godinu akcionarima isplatio više od milijardu dinara.\nTakođe su unapređeni i operativni pokazatelji u oblasti prerade i prometa, uz dalje proširenje palete proizvoda i uvođenje novih usluga. U Rafineriji nafte Pančevo proizvedene su prve količine biodizela koje su izvezene na tržište Rumunije, dok je potrošačima omogućeno da svoje mesečne račune plate i na NIS Petrol i GAZPROM benzinskim stanicama.\nČerepanov je javnosti predstavio i rezultate studije revizorske kompanije KPMG o ekonomskom uticaju NIS-a u Republici Srbiji u periodu 2010. do 2020. godine, koji potvrđuju da je u tom periodu NIS bio jedan od vodećih domaćih investitora, poslodavaca i izvoznika.\nTako je, u periodu od 2010. do 2020. godine prosečan godišnji doprinos NIS-a BDP-u Srbije bio 5,1 odsto, dok je kompanija uplaćivala prosečno 15,3 odsto ukupnih poreskih prihoda. Prosečna vrednost investicija NIS-a u prethodnoj deceniji bila je 274 miliona evra godišnje, dok je prosečan godišnji izvoz bio 262 miliona evra godišnje. U razvoj NIS-a ukupno je bilo uloženo više od 3 milijarde evra.\nIzlaganje Čerepanova izazvalo je veliko interesovanje akcionara i investitora koji su mu postavili brojna pitanja u vezi sa tekućim poslovanjem i strateškim razvojnim planovima NIS-a.\nPored finansijskog direktora NIS-a, prezentaciji su prisustvovali Ivana Žarković-Petruševski, direktorka Departmana za finansije, Branko Mitrović, rukovodilac Grupe računovodstvenih i finansijskih usluga i Jelena Stanković, rukovodilac Usluge odnose sa investitorima.\n03.11.2021 134 pregleda


Pogon srpske firme „Jumko“ otvoren u Drvaru – Krstarica\nPogon srpske firme „Jumko“ otvoren u Drvaru\nTanjug 29. januara 2020. 12:20\nDRVAR – Srpska firma iz Vranja „Jumko“, koja se bavi proizvodnjom tekstila, danas je u Drvaru svečano otvorila svoj pogon u prisustvu predsednika Srbije Aleksandra Vučića, koji je poručio da će se Srbija boriti da Srbima u BiH bude još bolje.\n„Nadam se da ćete sada malo bolje da živeti, jer imate u porodici još jednu platu. Borićemo se da vam bude još bolje“, rekao je Vučić u razgovoru sa radnicama, od kojih su neke dobile posao prvi put posle više od 20 godina.\nPredsedniku je tokom obilaska rečeno se u toj fabrici izrađuje 20.000 uniformi za radnike EPS-a.\nPodrška Srbije u privrednom razvoju Drvara dogovorena je u septembru 2019. godine prilikom posete predsednika Srbije.\nNačelnica opštine Drvar Dušica Runić ranije je Tanjugu izjavila da otvaranje pogona vranjske fabrike “Jumko” u Drvaru uliva nadu i poverenje Srbima za opstanak u toj povratničkoj opštini, ženama koje u njoj rade daje mogućnost da konačno ostvare radni odnos i doprinesu kućnom budžetu, a opštini da ubrza ekonomski razvoj.\n“Značaj ove fabrike je izuzetan prvenstveno za žene koje su trenutno zaposlene u njoj, a indirektno je veliki značaj i za opštinu s obzirom da Drvar spada u red najnerazvijenijih opština na područuju Federacije BiH. Tako da u jednom danu otvoriti 100 radnih mesta u ovakvim prilikama je regionalna vest”, istakla je Runić.


Izvor: RTS, 17.Maj.2021, 13:44\nMuška štafeta 4x100 i Anja Crvar na 400 mešovito izborili su plasman u finale Evropskog prvenstva u plivanju koje se održava u Budimpešti. U kvalifikacijama prvog dana takmičenja bio je uspešan i Čaba Silađi koji se plasirao u polufinale na 100 prsno.\nIzvanrednu trku imala je srpska štafeta u sastavu Velimir Stjepanović, Uroš Nikolić, Andrej Barna i Nikola Aćin. Do cilja su stigli sa rezultatom 3:13,92 i kao drugi ušli u finale.\nBrži su bili samo Italijani sa 3:12,85, a iza sebe su ostavili velesile kao što su Velika Britanija, Rusija i Holandija.\nBarna je sa 47,74 sekundi imao najbržu leteću...\nKurir: DOBRI REZULTATI: Crevar i muška štafeta u finalu! Uspešan i Silađi\nMuška štafeta 4x100 i Crevar u finalu EP, Silađi u polufinalu\nMuška štafeta 4x100 i Anja Crvar na 400 mešovito izborili su plasman u finale Evropskog prvenstva u plivanju koje se održava u Budimpešti.\nIzvor: B92, 18.Maj.2021, 11:13\nSrpski plivač Andrej Barna plasirao se u polufinale Evropskog prvenstva koje se održava u Budimpešti u disciplini 100 slobodno...Barna je u kvalifikacijama ostvario četvrto vreme i sa rezultatom 48,17 izborio "A" olimpijsku normu, čime je postao peti srpski plivač koji će učestvovati na Igrama...


Ruski avioni nad sirijskim gradom Latakijom, januar 2016.\nRežim Bašara al Asada i opozicija, kao i kurdske snage, najavili su da će poštovati prekid vatre dogovoren između Rusije i SAD.\nS druge strane, ruski ministar inostranih poslova Sergej Lavrov izrazio je nadu da će Vašington poštovati sporazum.\nU međuvremenu, Moskva je saopštila da su njene snage nastavile bombardovanje položaja militantnih organizacija i da će to činiti i nakon stupanja na snagu primirja.\n"Niko od nas nema iluzija. Svi smo svesni mnogih potencijalnih zamki i mnogi su razlozi za skepsu, ali istorija će nam strogo suditi ako ne učinimo ono što možemo, barem pokušavajući, da okočamo ovaj užasni sukob diplomatskim putevima", poručio je Obama.\nOn je istakao i da su dani koji dolaze ključni kada se radi o Siriji, upozorivši režim Bašara al Asada i njegovog ruskog saveznika da će svet s pažnjom pratiti sprovođenje primirja.\n"Dani koji dolaze biće ključni, svet će gledati", rekao je Obama nakon sastanka Saveta za nacionalnu bezbednost u Vašingtonu, insistirajući na odgovornosti Damaska i Moskve u prvoj etapi primirja kojim se želi okončati haos u Siriji.\n"Proces dogovoren u Beču je jasan - tranzicija ka vladi koja će uključiti različite političe snage u Vladu Sirije, donošenje novog Ustava nakon čega bi se održali slobodni izbori. Ponavljam, i uveren sam, u takvu budućnost ne može da bude uključen Bašar el-Asad, to je nedvosmisleno nakon njegovog višegodišnjeg varvarskog rata protiv sopstvenog naroda, uključujući mučenje i bacanje eksplozivne buradi (barrel bombs), opsade i izgladnjivanje do smrti", kazao je Obama, te naglasio:\n"Mnogi Sirijci neće prestati da se bore dok Asad ne ode sa vlasti. Nema alternative tranziciji bez Asada, to je jedini način da se okonča građanski rat i ujedini sirijski narod protiv terorista."\nObama je istakao da humanitarna pomoć mora biti upućena u zone u okruženju.\nKremlj je u petak saopštio da ruski avioni bombarduju "terorističke organizacije" u Siriji, uoči očekivanog stupanja na snagu primirja, ali je demantovao da su vazduhoplovne snage izvele intenzivne napade na uporišta pobunjenika.\nPortparol Kremlja Dmitrij Peskov je ponovio da će Rusija nastaviti vazdušne udarima protiv Islamske države Iraka i Levanta (IDIL) i drugih militantnih organizacija i posle stupanja na snagu sporazuma.\n"To je bio jedan od uslova inicijative koju su usaglasili predsednici SAD i Rusije", istakao je Peskov.\nPrimirje se neće odnosti na ekstremističke "Nusra front" i IDIL.\nOn je odbacio tvrdnje pojedinih organizacija, uključujući i sirijske Opservatorije za ljudska prava, da su ruske vazduhoplovne snage bombardovale civilne objekte u Siriji.\nSirijska Opservatorija za ljudska prava je nešto ranije saopštila da su ruski avioni žestoko bombardovali položaje pobunjenika u Siriji, uoči očekivanog stupanja na snagu sporazuma o prekidu neprijateljstava.\n"Od sinoć do jutros, ruski vazdušni udari su bili intenzivniji nego inače", naveo je Rami Abdel Rahman, šef sirijske Opservatorije.\nRuski ministar spoljnih poslova Sergej Lavrov izjavio je da se nada da će SAD ispuniti svoje obaveze.\nOn je to rekao odgovarajući na pitanje da prokomentariše navode u Vol strit džurnalu (The Wall Street Journal) da su neki zvaničnici američke administracije tražili da se poveća pritisak na Moskvu.\nTurska ozbiljno sumnja u održivost prekida vatre u Siriji zbog sukoba koji i dalje traju, izjavio je u petak Ibrahim Kalin, portparol turskog predsednika Redžepa Tajipa Erdogana.\nKalin je naglasio da će Ankara odgovoriti na svaki incident koji ugrožava bezbednost zemlje.\nIbrahim Kalin je istakao da Ankara ne planira da pokrene jednostranu kopnenu operaciju u Siriji.\nIstovremeno, Turska smatra da će migrantska kriza biti sve dublja ukoliko sirijske državne snage ne obustave dejstva, izjavio je Kalin.\nOn je rekao na konferenciji za novinare da je Ankara deportovala 3.800 ljudi u okviru borbe protiv Islamske države Iraka i Levanta.


21.03.2019 u 07:55\nU Sarajevu nezadovoljni što i Srbija nije obuhvaćena presudom\nVest iz Haga da je Karadžić osuđen na doživotni zatvor gromoglasnim aplauzom pozdravile su brojne Sarajlije koje su javni prenos izricanja presude pratile ispred jednog trgovačkog centra. Slavlje je nastavljeno i na ulicama Sarajeva, a proslavljalo se, kako su izvestili federalni mediji, i u Memorijalnom centru u Potočarima, kao i Vijećnici u Sarajevu. U prvim reakcijama, osim sreće i generalnog oduševljenja, mnogi su iskazali žaljenje i razočaranje što predsednik Karadžić nije, osim Srebrenice, proglašen krivim i za genocid u još sedam opština na području BiH\n20.03.2019 u 20:39\nIzjava Komšića otežaće razgovore na političkom nivou\nSARAJEVO - Predsedavajući Predsedništva BiH Milorad Dodik ocenio je da je nedopustiva izjava člana predsedništva BiH Željka Komšića povodom presude Radovanu Karadžiću i poručio da će ta izjava otežati razgovore na političkom nivou. Član Predsedništva BiH Željko Komšić izjavio je da presuda Karadžiću „predstavlja minimum pravde za sve žrtve, Bošnjake i Hrvate, koji su sistematski istrebljivani u sklopu genocidnog projekta stvaranja Republike Srpske”. „Njegova izjava će otežati naše razgovore na političkom nivou. Ne može da bude genocidna Republika Srpska, a da ne bude genocidna BiH. On je izabrao tu vrstu kvalifikacije što je nepotrebno, a izašao je čak i izvan onoga što jeste presuda i pokušao da sve Srbe optuži. To je meni jasna poruka i prema tome ću se odnositi onako kako mislim\nBANjALUKA - Predsednica Republike Srpske Željka Cvijanović izjavila je da je s obzirom na ranije iskustvo mogla da očekuje presudu prvom predsedniku RS Radovanu Karadžiću kojom je osuđen na doživotni zatvor. Cvijanovićeva je agenciji SRNA izjavila da se ishod suđenja Karadžiću mogao pretpostaviti s obzirom na dešavanja iz ranijih godina i kako je navela, selektivni pristup pravdi. „Imali smo tipski odnos i kada je u pitanju srpski narod teške presude, a kada je reč o pripadnicima drugih naroda - oslobađajuće presude”, kazala je ona. Prema njenim rečima, političke implikacije presude Karadžiću po Republiku Srpsku ne postoje, prenosi Beta. „Ako i postoji određena krivica ona se individualno dodeljuje i utvrđuje prema pojedincima i nipošto se ne odnosi na celu Srpsku”, istakla je


„Raduje me što Bosna i Hercegovina nakon deset godina pauze ponovo ima paviljon u Veneciji, što predstavlja značajan korak za bosanskohercegovačku umjetnost. Posebno me raduje podatak da je postavka našeg umjetnika Mladena Miljanovića, prema izboru italijanskog magazina Cultura Panorama, jedna od deset koje se posebno izdvajaju i koje svakako treba vidjeti na ovogodišnjem Venecijanskom bijenalu“, izjavio je ministar Kaplan, naglasivši kako je ovogodišnja, izuzetno uspješna prezentacija Bosne i Hercegovine u Veneciji, pokazatelj da je zajedničkim snagama entitetskih ministarstava kulture, kulturnih institucija iz oba entiteta i razumijevanjem državnog nivoa vlasti moguće ujediniti bosanskohercegovačku umjetnost i svijetu se pokazati u najboljem svjetlu.\nMinistar je istakao kako Federalno ministarstvo kulture i sporta cijeni napore Muzeja savremene umjetnosti i Ministarstva prosvjete i kulture RS-a, da ovogodišnja prezentacija Bosne i Hercegovine u Veneciji, nakon dvadeset godina neriješenog problema biranja predstavnika za ovu prestižnu smotru, bude izuzetno reprezentativna i oduševi i najstrožije kritičare.\nMinistar Kaplan je zajedno sa ministrom civilnih poslova BiH Sredojem Novićem, prisustvovao otvaranju izložbe Bijenale savremene umjetnosti D-O ARK Underground, kojom je na Venecijanskom bijenalu predstavljen jedini bosanskohercegovački bijenale savremene umjetnosti. Federalni ministar je posjetio i postavku ARS AEVI Collection in progress 1993-2013, čiji je cilj ukazati na impresivna međunarodna dostignuća Projekta ARS AEVI u dvadeset godina njegovog postojanja.\nSve postavke u Veneciji bit će dostupne javnosti do 24. novembra 2013. godine.


„Moja prva plata“: Srbija ulaže dve milijarde dinara za 10.000 mladih - Sputnjik Srbija\n13:32 17.08.2020 (osveženo 13:40 17.08.2020) Preuzmite kraći link\nU fabrici „Biospringer“ u Senti održana je promocija programa „Moja prva plata“ za koji prijave počinju danas.\nPromociji su prisustvovali premijerka Ana Brnabić, predsednik Privredne komore Srbije Marko Čadež i predsednik Pokrajinske vlade Igor Mirović.\n„Program 'Moja prva plata' smo osmislili i sada realizujemo pre svega sa Privrednom komorom Srbije, uz pomoć drugih naravno, kako bi to bilo što jednostavnije i za privrednike i za mlade koji se budu prijavljivali. Uspeli smo da za manje od dva meseca dođemo od ideje do realizacije ovog projekta“, rekla je Brnabićeva.\nOna je rekla da je ovaj program šansa za 10.000 mladih ljudi, da steknu prvo radno iskustvo.\nVlada Srbije kroz budžet je uložila oko dve milijarde dinara.\n„U 10.000 mladih ljudi ulažemo dve milijarde dinara“, rekla je premijerka.\n„Mi ćemo kao Vlada u svako to radno mesto uložiti 20.000 dinara mesečno, ako su završili srednju školu, a sa završenim fakultetom ulažemo 24 hiljade dinara mesečno“, rekla je Brnabićeva.\n„Poslodavci mogu da dodaju na tu sumu, ali ovo je ono što garantuje Vlada“, rekla je ona.\nPraksa će da traje 9 meseci, a nakon toga će se, kako je rekla, pratiti u kojoj su meri mladi ostali u tim firmama, „a ako nisu, koliko im je lakše da nađu posao“.\nMladi već od danas mogu da pristupe portalu, da gledaju koje su pozicije oglašene, a prijave za mlade su od 1. do 15. otkobra, navela je premijerka.\n„Aplikacija je potpuno elektronska, nije potrebno da se ide u APR, da se vade papiri, sve baze su povezane“, precizirala je Brnabićeva.\npomoć, plata, mladi


Pre neki dan objavljeni su rezultati konkursa Ministarstva kulture i informisanja republike Srbije za sufinansiranje medijskih projekata koje su s nestrpljenjem očekivale brojne redakcije „velikih“, prestoničkih ali i „malih“ lokalnih medija.\nRazlog je pomalo „hamletovski“ jer u okolnostima potpunog osiromašenja medija, neuslovnog tržišta i odsustva oglašivača rezultati raspodele su od ključnog značaja za njihovo preživljavanje pogotovo kada se uzmu u obzir iskustva od prethodne godine kada su se na konkursima (kako republičkim, tako i na lokalnim) pojavili potpuno nepoznati mediji, osnovani neposredno pre konkursa, za koje se sa razlogom sumnjalo da su usko povezani s aktuelnom vlašću, a za projekte su im odobrena znatna sredstva.\nMeđutim, nezadovoljni predloženim članovima i svojom zastupljenošću u njima, predstavnici medijske koalicije (NUNS, NDNV, ANEM, AOM i Lokal pres) su odlučili da izađu iz komisija između ostalog i zbog uverenja da će njihova udruženja, koja su takođe podnela projekte na konkursima, biti diskriminisana za šta su postojali signali koji su stizali iz vrha vlasti.\nOdluka o raspodeli je doneta i prema rešenjima projekti članova koalicije su pozitivno prošli na konkursima na kojima su učestvovali, ali zato nisu prošli oni „mali i nevidljivi“. Odnosno oni koji su daleko od vatre.\nPotom je usledio i demanti da je Radna grupa formirana i da je izabran njen predsednik. Tako da se čini da su rezultati konkursa nekako „pali u senku“. Nema mnogo komentara izuzev jednog o visini iznosa za proizvodnju televizijskog sadržaja za dve beogradske firme uz napomenu da članovi Medijske koalicije nisu učestvovali u radu komisija.\nPročitano 946 puta\tPoslednji put izmenjeno 10 jun 2018\nDirekcija raspisala javnu nabavku: Ko će da čisti sneg u Bečeju?\nViše iz ove kategorije « Ustavni sud: Advokati treba da nastave da rade\tPostignut dogovor: Potreban nov Zakon o visokom obrazovanju »


Sergej Skripalj - 1\n23. 05. 2019 18:40\nLONDON - Dvostruki ruski agent Sergej Skripalj, koji je prošle godine otrovan nervnim agensom novičokom, snimljen je prvi put nakon nesreće kako govori.\n18. 02. 2019 10:49\nSOLZBERI - Sa skela katedrale u britanskom gradu Solzberiju, gdje su prije nešto manje od godinu dana otrovani bivši dvostruki agent Sergej i njegova kćerka Julija skripalj, zavijorila se ruska zastava.\n18. 02. 2019 08:35\nLONDON - Ruska ambasada u Londonu izrazila je zabrinutost za sudbinu ruskog državljanina Sergeja Skripalja, koji je pod kontrolom britanskih obavještajnih službi, izjavio je portparol ruske ambasade komentarišući pisanje medija o narušenom zdravlju Skripalja.\n"Trovanje Skripalja farsa,Britanija uništava dokaze"\n09. 12. 2018 18:24\nMOSKVA - Direktor ruske Spoljne obavještajne službe Sergej Nariškin izjavio je da je slučaj trovanja bivšeg dvostrukog agenta Sergeja Skripalja i njegove kćerke Julije u Solsberiju "ništa drugo nego farsa" i dodao da britanske vlasti ne žele da sarađuju u istrazi i "bukvalno uništavaju dokaze".\nRuska ambasada poslala novo pismo Forin ofisu u vezi Skripalja\n22. 11. 2018 22:25\nLONDON - Ruska Ambasada u Londonu poslala je još jedno formalno pismo britanskom Forin ofisu u kojem traži informacije o Sergeju i Juliji Skripalj, koji su otrovani u engleskom gradu Solsberiju, saopšteno je iz ruske diplomatske misije.\n08. 11. 2018 12:51\nMOSKVA -- Rusija nema nikakve podatke da poslije incidenta u Solsberiju niko nije poginuo.\n08. 10. 2018 22:48\nLONDON - Drugi od dvojice Rusa koji su osumnjičeni za pokušaj trovanja nekadašnjeg ruskog špijuna Sergeja Skripalja i njegove kćerke Julije u Velikoj Britaniji doktor je u ruskoj vojnoj obavještajnoj službi (GRU), objavio je danas istraživački vebsajt Belingket (Bellingcat).\n01. 10. 2018 17:16\n28. 09. 2018 13:00\nBritanski mediji: Još dvoje osumnjičenih u slučaju "Skripalj"\n16. 09. 2018 18:26\nBritanske obavještajne službe traže dvije osobe koje su navodno pomagale osumnjičenim "trovačima" bivšeg oficira GRU Sergeja Skripalja i njegove kćerke Julije, Aleksandru Petrovu i Ruslanu Boširovu, javio je "Sunday mirror", pozivajući se na izvore.


Danijele de Santis\nIako će već u grupi igrati protiv Nemačke, Portugala i Mađarske, Francuzi su jedni od favorita za osvajanje dolazećeg Evropskog prvenstva.\nKO ĆE OVIMA NA CRTU?! Ovo je sastav šampiona Evrope, Portugala, za odbranu titule!\nSelektor fudbalske reprezentacije Portugala Fernando Santoš objavio je spisak igrača za predstojeće Evropsko prvenstvo.\nNapeta situacija u Crnoj Gori nikako da se smiri posle donetog spornog Zakona o slobodi veroispovesti i nedavnih izbora, za koje su se mnogi nadali da će smiriti strasti.\nFudbalska reprezentacija Srbije večeras će u Budimpešti nastaviti takmičenje u Ligi nacija.\nBranislav Ivanović se ove sezone vratio u Premijer ligu ali je bio daleko od forme u kojoj je igrao u svom proteklom mandatu.


Palmer: Moguć sporazum Beograda i Prištine, pregovori da budu ozbiljniji | Boom93\n“Jedan od naših primarnih ciljeva je da podržimo formiranje vlade na Kosovu koja je posvećena dijalogu, što znači suspendovanje tarifa i vraćanje na pregovarački sto”, rekao je on u intervjuu za RTCG.\nPalmer je kazao da su “Rusi na snazi na Zapadnom Balkanu”, a da SAD imaju suštinski različit pogled na region u odnosu na Rusiju.\n“Zapadni Balkan vidimo kao člana porodice zapadnih zemalja, integrisanih u evroatlanskim institucijama, kao zemlje u kojima se sarađuje na osnovu pravila i normi. Rusi su pokazali da žele region zasnovan na neredima i na nepoverenju. Mislim da smo to najjasnije videli u Crnoj Gori kada su Rusi podržali državni udar 2016. godine koji je bio nečuven potez kako bi se Crna Gora sprečila da ide ka NATO-u i Zapadu”, rekao je on.\n“Ostao je jedan broj članica koje treba da ratifikuju protokol o pristupanju, uključujući i SAD. To zahteva internu proceduru u Senatu i mi se nadamo da će sve to biti završeno do decembra. Ukoliko se sve to ne dogodi, onda će postaviti neki drugi datum, za nekoliko meseci. Uveren sam, međutim, da će Severna Makedonija uskoro postati 30. članica NATO-a”, rekao je on.\n“Ja se nadam da se može postići napredak. Na žalost, opozicija ne učestvuje u radu parlamenta koji je temeljna institucija i reprezent demokratije. Važno je da shvate tu odgovornost i da se vrate u parlament i da zastupaju interese građana koji su im dali poverenje, što je pre moguće”, rekao je on.\n“Crna Gora je napravila značajan napredak, ali moraće da uradi mnogo više, posebno u oblastima slobode medija i vladavine prava. Želeli bi da vidimo uspešne sudske postupke protiv onih koji su izvršili napade na novinare, među kojima je i Olivera Lakić koja je dobitnica međunarodne nagrade”, kazao je on.\n“Sve ovo je važno za EU, kako bi ispunila međunarodne standarde i kvalifikovala se za članstvo u EU”, naveo je on.


SELA sa zadovoljstvom objavljuje svog najnovijeg člana – Hoxha, Memi & Hoxha - Bojović Drašković Popović & Partners\nSELA sa zadovoljstvom objavljuje svog najnovijeg člana – Hoxha, Memi & Hoxha\nSELA je pokrivanjem tržišta Albanije povećala vrednost svoje ponude klijentima. SELA je zvanično primila vodeću albansku advokatsku kancelariju Hoxha, Memi & Hoxha u svoje redove 01. aprila 2018. godine. Dodavanjem još jedne jurisdikcije u regionalnu pokrivenost mreže, SELA će biti u mogućnosti da pruži bolju i potpuniju uslugu kompanijama koje posluju u jugoistočnoj Evropi.\nSELA je regionalna mreža nezavisnih advokatskih kancelarija koja pruža pravne i poslovne usluge vrhunskog kvaliteta za klijente na prostoru jugoistočne Evrope, čije se članstvo prostire na osam jurisdikcija. Svaka kancelarija članica SELA mreže je vrhunska advokatska kancelarija koja pruža pun opseg pravnih i polovnih usluga lokalnim i međunarodnim kompanijama. Članove čine Apostolska & Aleksandrovski (Makedonija), Bojović & Partners (Srbija/Crna Gora), Dimitrijević & Partners (Bosna i Hercegovina), Dimitrov, Petrov & Co. (Bugarska), Kirm Perpar (Slovenija) i Žurić i Partneri (Hrvatska), a sada i Hoxha, Memi & Hoxha (Albanija).\nO advokatskoj kancelariji Hoxha, Memi & Hoxha\nHoxha, Memi & Hoxha je jedna od najboljih advokatskih kancelarija u Albaniji, koja pruža usluge u oblasti privrednog prava. Osnovana 2003. godine, ova kancelarija dobija reputaciju po svojoj profesionalnosti i marljivosti. Tokom protekle decenije, kancelarija je pružala pravnu pomoć sve većem broju istaknutih međunarodnih kompanija koje posluju u Albaniji. Kao kancelarija koja pruža pun opseg usluga iz oblasti privrednog prava, HM&H savetuje klijente u svim ključnim oblastima poslovnog prava dok im ujedno obezbeđuje podršku u razvoju njihovog poslovanja. Posedujući značajno poznavanje različitih sektora, kancelarija kombinuje visoko sofisticirano savetovanje sa jednostavnim poslovnim savetima. Kancelarija je usvojila zajednički preduzetnički stav kako bi pružila kreativna i praktična rešenja klijentima.


Foto: Ilustracija/Arhiva | Iz donatorskih sredstava Srbije najviše miliona Banjaluci i Foči\nDragan Sladojević 07.06.2021 08:30\nBANJALUKA, FOČA - Ulaganja iz donatorskih sredstava Srbije u lokalne zajednice u Srpskoj od 2017. do ove godine iznosila su 55.411.283 marke, a najviše novca slilo se u Banjaluku i Foču.\nNaime, prema podacima Ministarstva finansija RS, u najveći grad Srpske otišlo je 8.786.077 KM, a u Foču 5.280.741 marka.\nOsim te dvije lokalne zajednice, iznosi koji premašuju milion KM stigli su u još 14 opština, odnosno gradova, pokazuju podaci koje je, odgovarajući na poslaničko pitanje narodnog poslanika Radenka Čupića, objelodanila Zora Vidović, ministarka finansija Srpske.\nKonkretno, na trećoj poziciji je Zvornik (3.859.266 KM), na četvrtoj Trebinje (3.324.911 KM), na petoj Istočno Novo Sarajevo (2.455.830 KM), a slijedi ga Bijeljina (2.266.872 KM).\nOsim tih lokalnih zajednica, više od miliona KM otišlo je za Bratunac, Gradišku, Istočnu Ilidžu, Kozarsku Dubicu, Mrkonjić Grad, Osmake, Pale, Srbac, Višegrad i Vlasenicu.\nKada je riječ u Banjaluci, Srbija stoji iza više velikih projekata. Recimo, uz pomoć Srbije građen je i višenamjenski objekat na Petrićevcu, koji obuhvata ambulantu porodične medicine, vrtić i mjesnu zajednicu.\nPredsjednik Srbije Aleksandar Vučić je u julu prošle godine u banjalučkom naselju Petrićevac posjetio taj višenamjenski objekat, za čiju izgradnju je Srbija izdvojila 800.000 evra.\nKada je riječ o Foči, Milan Vukadinović, načelnik opštine Foča, ističe da Srbija nastavlja velika ulaganja u ovu lokalnu zajednicu.\n"Odnosi se to na izgradnju Hidroelektrane Buk Bijela, što predstavlja ogroman doprinos Srbije kada govorimo o razvoju i opštine Foča, i Republike Srpske. To znači budućnost Foče u svakom mogućem smislu, poput ostanka mladih ljudi ovdje, zaposlenja radnika svih profila, prihodovanja u opštinski budžet i tako dalje", rekao je Vukadinović u izjavi za "Nezavisne novine".\nPodsjetimo, početkom maja Vučić je potvrdio da će Srbija izdvojiti od 10 do 12 miliona evra pomoći za opštine Kozarska Dubica, Kostajnica, Nevesinje i Drvar.\nNaime, nakon što se u Kozarskoj Dubici sastao sa zvaničnicima Srpske i načelnicima ove četiri lokalne zajednice, Vučić je naveo da će dio pomoći biti u kešu, a dio u projektima.\n"Na svaki način ćemo kao Srbija pomoći da ljudi mogu da žive bolje i da mogu da vide budućnost na svojim ognjištima", rekao je Vučić.\nOsim toga, on je 2. juna u Beogradu, na sastanku sa delegacijom iz Srpske, potvrdio da bi taj spisak mogao biti dopunjen.\n"Uvek ćemo pomagati i podržavati Republiku Srpsku. Ako ove godine budemo imali priliku da dostignemo rast od sedam odsto, verujem da ćemo, osim ove četiri opštine, da pomognemo u većim novčanim iznosima bar još dve opštine, da to bude šest opština", najavio je Vučić.\nPremijerka Srbije Ana Brnabić izjavila je u maju u Istočnom Sarajevu da je Srbija u Republiku Srpsku od 2014. godine putem raznih projekata i donacija uložila više od milijardu evra.\nSrbija Republika Srpska Donatorska sredstva Banjaluka Foča


Biševac: Predavanja uživo, bezuslovan upis, poseban ispitni rok za studente koji su bili zaraženi - Radio Kontakt Plus\nBiševac: Predavanja uživo, bezuslovan upis, poseban ispitni rok za studente koji su bili zaraženi\n17:10, 25.09.2020Izvor: Radio Kosovska Mitrovica\nOdlukom Senata i studentskih parlamenata svih fakulteta Univerziteta u Prištini sa privremenim sedištem u Kosovskoj Mitrovici, predavanja i vežbe odvijaće se uživo na samim fakultetima, u onoj meri u kojoj to epidemiološka situacija bude dozvoljavala, izjavio je student prorektor Nemanja Biševac.\nBiševac je za Radio Kosovska Mitrovica rekao da se poštovanje svih epidemioloških mera podrazumeva, a tamo gde su grupe studenata veće, biće formirano više manjih podgrupa, kako bi svi studenti bili u prilici da, kako kaže “čuju živu reč”.\nPredlog je da se grupa od 30 studenata, recimo, podeli na dve grupe od po 15 njih. To će, kaže Biševac, možda iziskivati pojačano angažovanje profesora, ali su i oni spremni da ispune zahteve studenata.\n“Svi fakulteti našeg univerziteta su spremni, obavezno će biti poštovanje epidemioloških mera - nošenje maski, merenje temperature prilikom ulaska na fakultete, dezinfekcija. Studentski centar je spreman i očekujemo brucoše već sledeće nedelje, dok će nastava za studente na ostalim godinama studija, krenuti odmah po završetku ispitnih rokova” istakao je Biševac.\nOn napominje da je ove godine veći broj brucoša podneo zahtev za smeštaj u studentskim domovima, što potvrđuje da je interesovanje mladih ljudi za ovdašnji univerzitet, ostalo na nivou prethodnih godina.\nPeriod izolacije i obustava svih aktivnosti koje podrazumevaju direktan kontakt studenata i profesora, usled loše epidemiološke situacije, dosta su poremetili normalan tok studentske godine, pa je Ministarstvo prosvete, nauke i tehnološkog razvoja dalo preporuku Univerzitetima da se studentima omogući bezuslovan upis naredne godine studija, što su i fakulteti Univerziteta u Prištini sa privremenim sedištem u Kosovskoj Mitrovici prihvatili.\n“Studentski parlament univerziteta je u skladu sa preporukama resornog ministarstva, SKONUS-a i KONUS-a, uputio svim fakultetima zahtev da se studentima odobri bezuslovni upis, jer studenti su najmanje krivi za sve što ih je zadesilo. Bili su uskraćeni za mnoga predavanja, za živu reč”, dodaje Biševac.\nNapominje, da će samofinansirajućim studentima biti pružena prilika da pređu na budžet sa stečenih 48 bodova.\n“Takođe, odlukom resornog ministarstva moći ćemo u okviru prošlogodišnjih budžetskih kvota da upišemo i one studente koji nisu imali 48 bodova. Zadovoljni smo svime postignutim, radujemo se početku nove akademske godine i očekujemo da ćemo svi najpre biti zdravi a onda i uspešni” podvukao je Biševac.\nPrema njegovim rečima, svi fakulteti će održati poseban ispitni rok pred početak nove akademske godine, isključivo za studente koji su bili zaraženi korona virusom ili imali nekog u domaćinstvu ko je bio zaražen, pa zbog izolacije nisu mogli da izađu na ispit.\n“Ovaj rok namenjen je i onima koji su bili sprečeni da dođu na ispit, jer su državljani drugih zemalja” rekao je Biševac i podsetio da je među studentima u Kosovskoj Mitrovici, mnogo njih iz Crne Gore.\n“Svi oni će uz odgovarajuću potvrdu, moći da polažu ispite u ovom roku” dodao je on.\nStudentski domovi su takođe u potpunosti spremni, a na raspolaganju je oko 1200 mesta.\nNa fakultetima je trenutno aktivno između osam i deset hiljada studenata.\nNagrade najboljim studentima povodom 60 godina Filozofskog fakulteta\nUručeni indeksi brucošima 51. generacije studenata Univerziteta u Prištini\nOtkazana svečanost na Univerzitetu u Prištini sa sedištem u Kosovskoj Mitrovici\nPotpisan Sporazum o sveobuhvatnoj saradnji između SANU i PU\nPriprema za početak školske godine na Kosovu, na opštinama odluka o tri opcije\nMilan Radojević kandidat za gradonačelnika Severne Mitrovice\nPrvi zvanični sastanak predstavnika opštine i korisnika nelegalnih objekata\nKosovska Mitrovica: Vakcinacija protiv sezonskog gripa u toku, preporučuje se i osobama koje su preležale koronu\nU srpskim sredinama na KiM 21 novi slučaj infekcije\nSeverna Mitrovica: Uručena pomoć socijalno ugroženima\nNastavak isplate dvostruke socijalne pomoći sutra\nVučić: Otvoren poziv za Prištinu, Podgoricu i Sarajevo da se priključe "malom Šengenu"\nZa gradonačelnika Severne Mitrovice prijavljena četiri kandidata\nJak zemljotres u Turskoj i Grčkoj, raste broj mrtvih i povređenih\nNova donacija opštine Severna Mitrovica Zdravstvenom centru\nKFOR izveo vežbu sa pripadnicima Kosovske policije i EULEX-a\nDiplomirali i položili zakletvu kadeti 55. generacije Kosovske policije\nSunjog i Srpska lista o struji, vodosnabdevanju, dijalogu...\nSrbija: Petoro preminulo, još 1.545 lica obolelo\nKosovo: Četvoro preminulo, 418 novih slučajeva zaraze


Cvijanović: Zajednička komemoracija na Krfu trajno povezuje srpski i grčki narod - Glas Srpske\nGS 22.09.2021 11:47\nPredsjednica Republike Srpske Željka Cvijanović sastala se danas na Krfu sa guvernerkom Jonskih ostrva Rodi Kraca Cagaropulu.\n- Okupili smo se ovdje povodom važnog istorijskog događaja. To je zajednička komemoracija na Krfu koja trajno povezuje srpski i grčki narod. To pokazuje veliku dimenziju i šta sve znači solidarnost i prijateljstvo - rekla je Cvijanović.\nIstakla je da ovaj događaj stanuje u institucijama Srpske, Srbije, Grčke, ali i kod domaćeg stanovništva.\nNa sastanku je razgovarano i o evropskim integracijama, prenosi RTRS.\nPredsjednica Republike Srpske Željka Cvijanović položila je danas vijenac na spomen ploču u luci Gavija, na mjestu na kojem su 6. januara 1916. godine iskrcani prvi srpski vojnici.\n- Spomen-ploča je postavljena u znak zahvalnosti grčkom narodu koji je našim sunarodnicima tada pružio utočište i neophodnu pomoć - objavila je predsjednica Srpske na Instagram nalogu.\nGuverner Jonskih ostrva Rodi Kraca Cagaropulo istakla je da joj je velika čast što su danas dočekali predsjednika Republike Srpske Željku Cvijanović u Guvernatu Jonskih ostrva, jer, kako je naglasila, pored institucije koju predstavlja, ona je i jedna veoma bitna zvaničnica iz prijateljske zemlje.\n"Drago mi je da se i naše istorijske veze održavaju i danas, što potvrđuje i zajednička komemoracija stradalnicima koji su našli utočište na Krfu. Veoma je značajno da njegujemo kulturu sjećanja i pamtimo našu istoriju da bi zajedno izgradili budućnost mira, saradnje i podrške u našem regionu", istakla je Cagaropulo.\nOna je dodala da je na sastanku sa predsjednikom Republike Srpske razgovarano i o izazovima sa kojima se danas susreću Srpska i Grčka, ali i o procesu evropskih integracija. "Svaka zemlje ima različite izazove ali je bitno da imamo zajednički cilj, da se cijela Jugoistočna Evropa poveže jakim političkim, strateškim, kulturnim i investicionim vezama. Budućnost regije zavisi od toga koliko možemo da ojačamo naše veze.\nNastavićemo saradnju jer je naš cilj zajednički i u korist svih naših naroda", istakla je guverner Jonskih ostrva.


Dato devet pozitivnih mišljenja | BN\nDato devet pozitivnih mišljenja\nGlavna služba za reviziju javnog sektora Republike Srpske u ovoj godini sačinila je 31 revizorski izvještaj, na koje je dato ukupno devet pozitivnih mišljenja, izjavio je danas glavni revizor Srpske Duško Šnjegota.\nRepublika Srpska 24.07.2014 | 16:19\nOn je rekao da su dva pozitivna mišljenja data uz dodatno skretanje pažnje na neka bitna pitanja, koja ne zaslužuju da budu osnov za kvalifikaciju.\nŠnjegota je novinarima rekao da je dato 19 mišljenja sa rezervom, od čega je 17 uz dodatno skretanje pažnje, te tri negativna, i to Javnom preduzeću "Željeznice Republike Srpske", opštini Vlasenica i Ministarstvu poljoprivrede, šumarstva i vodoprivrede Srpske.\n"Ako to posmatramo po segmentima koji čine finansijsku reviziju u dijelu koji se odnosi na reviziju finansijskih izvještaja, 15 je pozitivnih mišljenja, 13 mišljenja sa rezervom i tri negativna", naveo je Šnjegota.\nOn kaže da je segment usklađenosti izvještaja sa bitnim zakonskim propisima više problematičan nego finansijsko izvještavanje.\n"Može se reći da je to logična stvar, jer finansijski izvještaj uglavnom prikazuje sve ono što se od takvog izvještaja zahtijeva, ali ako posmatramo kako se došlo do određenih pozicija, bilo da je riječ o budžetskim rashodima ili nečem drugom, očigledno tu imamo odstupanja od propisa koji su na snazi", dodao je Šnjegota.\nOn je rekao da su dva izvještaja u završnoj fazi i da je, prema planu za ovu godinu, predviđeno da se uradi ukupno 51 revizija. Šnjegota kaže da će sigurno biti i veći broj urađenih revizija od planiranog, te\nnajavljuje da će u avgustu biti objavljen registar revizorskih preporuka za finansijsku reviziju.\nGlavni revizor je rekao da je, između ostalog, predviđeno da se radi revizija Javnog preduzeća "Putevi Republike Srpske", dvije bolnice, te dva klinička centra.\nŠnjegota je podsjetio da je izmjenama zakona o reviziji definisano da po automatizmu glavnom republičkom tužiocu idu revizorski izvještaji na koje je dato negativno mišljenje.\nOn je rekao da ne stoji opaska rukovodstva Fonda zdravstvenog osiguranja Srpske da predmet revizije bude i ugovor sa "Inel-medom", te dodao da je taj ugovor bio uvršten u izvršenu reviziju, jer se stvorio\nosnov za njegovo uvrštavanje u reviziju.\n"Fond je sa `Inel-medom` u julu 2012. godine potpisao predugovore na osnosu postupka javne nabavke koji je proveden u 2011. godini i tragom te informacije smo utvrdili neke druge okolnosti i činjenice koje pokazuju da 2012. godine nisu potpisani predugovori, nego ugovori, a došlo je i do realizacije značajnih aktivnosti po tim ugovorima koje niko ne osporava", naveo je Šnjegota.\nRukovodilac sektora revizije učinka Milovan Bojić rekao je da je objavljen izvještaj o reviziji učinka upravljanja naplatom doprinosa, koja je obuhvatila aktivnosti i mjere institucija koje imaju ključne\nuloge, nadležnosti i odgovornosti u procesu upravljanja doprinosima za period 2010. – 2013. godine, sa opštim zaključkom da te aktivnosti i mjere nisu dovele do realnog i relativnog povećanja naplate doprinosa.\nPodsjetivši da su doprinosi javni prihodi namjenskog karaktera, on je rekao da je revizijom utvrđeno da je na kraju 2013. godine nenaplaćeno oko 1,5 milijardi javnih prihoda, od čega se na doprinose\nodnosi 680 miliona KM.\nBojić je rekao da je došlo do povećanja prijavljenih doprinosa, ali to nije pratio adekvatan rast naplate.\nKao primjer on je naveo da je u 2010. godini naplaćeno je 1,2 milijardi doprinosa, a u 2013. godini 1,3 milijarde KM ili nešto manje od 70 odsto od prijavljenih doprinosa.\n"Kao rezultat nesklada između prijavljenih i naplaćenih doprinosa pojavili su se nenaplaćeni doprinosi koji su u 2010. godini iznosili 430 miliona KM, a u prošloj godini 680 miliona KM", istakao je Bojić.\nPrema njegovim riječima, posljedice toga su direktne i indirektne refleksije na rad fondova koji se finansiraju iz doprinosa, na njihovo funkcionisanje i finansijsku poziciju, a naplaćeni doprinosi nisu bili\ndovoljni da finansiraju prava korisnika fondova.\nBojić je istakao da su fondovi tražili neka druga rješenja, gdje je manjak sredstava nadomještan transferima iz budžeta koji su u posmatranom periodu iznosili oko milijardu KM, kao i zaduživanjem kod\nkomercijalnih banaka za oko 350 miliona KM na koje je plaćana kamata od 40 miliona KM kao tekući rashodi.\nOn je podsjetio da su se fondovi zaduživali na dugoročnom osnovu tako da 40 miliona KM nije definitivan iznos kamata koje će fondovi da plate po osnovu tih kredita.\nBojić je rekao da je napravljen i naknadni pregled postupanja institucija po ranije provedenoj reviziji učinka dodjele i realizacije koncesija za male hidroelektrane tokom 2010. godine.\nGovoreći o tome kako su nadležne institucije reagovale na preporuke revizije, on je istakao da je Ministarstvo industrije, rudarstva i energetike Srpske reagovalo sa akcionim planom sa datim mjerama čije provođenje je obezbijedilo da broj koncesionih objekata koji su u funkciji ili probnom radu bude veći od broja objekata utvrđenih revizijom, dok su sve ostale koncesije u višoj fazi realizacije.


Kultura - datum: 2020-03-24 POZNATI ITALIJANSKI UMJETNICI PROMOVIŠU NAJKREATIVNIJE KULTURNE PROJEKTE SVOJE ZEMLJE\nRita Markotuli Da ostanemo povezani sa italijanskom kulturom\nMinistarstvo spoljnih poslova i međunarodne saradnje Republike Italije, u cilju promocije najkreativnijh projekata i programa iz domena kulture u danima korona virusa, pokrenulo je kampanju #WeAreItaly #StayTunedOnIt.\nAndrea Bočeli, Uto Uđi, Ticijano Fero, Nikola Piovani, Paolo Fresi, Ada Montelaniko, Nek, Andrea Grimineli, Rita Markotuli, Fabricio Boso i mnogi drugi italijanski umjetnici pridružili su se inicijativi i poslali video poruke tražeći da svi ostanemo povezani sa svijetom italijanske kulture. Pored toga, širiće se brojne inicijative koje italijanske kulturne institucije pokreću kako bi ponudile italijanskoj i međunarodnoj javnosti ekskluzivne trenutke virtuelne kulturne zabave.\n– Kako bi pokazalo sliku zemlje koja je sposobna da nastavi da proizvodi i širi kulturu i zabavu visokog kvaliteta, Ministarstvo spoljnih poslova i međunarodne saradnje Republike Italije svakodnevno će prikupljati nove video zapise i ekskluzivne nove sadržaje koje će promovisati preko svoje namjenske stranice, društvenih kanala (uključujući jutjub kanal) i inostrane mreže svih ambasada, konzulata i italijanskih kulturnih instituta.\nU prvom planu će biti sva veb kulturna ponuda koju nude muzeji i arheološki parkovi, biblioteke i arhive, festivali i pozorišta, svijet kinematografije i predstava uživo, TV, radio i izdavaštvo (poput Instituto Luce, kinoteke u Milanu i Bolonji, Sajam knjiga, Pinakoteka „Brera”, Maxxi - nacionalni muzej umjetnosti 21. vijeka i mnogi drugi), koji pokazuju izuzetnu sposobnost da kreativno i kvalitetno zauzmu mjesto na društvenim platformama – navela je prof. Tereza Albano iz Ambasade Republike Italije.


Tag / Proizvodnja / Vesti online\nŠest novih linija Er Srbije\nEr Srbija je potpisala kod-šer ugovor sa slovenačkim Adrija ervejzom, po kojem će imati ekskluzivno pravo za letove na liniji Beograd-Ljubljana. Ugovor će početi da se primenjuje 17. februara, i...\nDinar sutra jači prema evru\nDinar će u ponedeljak, 10. februara, ojačati prema evru za 0,3 odsto i srednji kurs će iznositi 115,7248 dinara prema evru.\nPokrenut stečaj u Univerzal banci\nPrivredni sud u Beogradu u ponedeljak je pokrenuo stečajni postupak u Univerzal banci kojoj je oduzeta dozvola za rad, objavila je Agencije za osiguranje depozita.\nSrbi “razvaljuju“ koliko traže rublju\n"Interesovanje za rusku valutu u Srbiji premašilo je sva očekivanja", istakao je predstavnik "Sberbanke Srbije" Grigorij Černjenko.\nEvro opet ojačao\nDinar je danas oslabio prema evru za 0,1 odsto i srednji kurs je 115,9236 dinara za jedan evro.\nEvro danas 115,83 dinara\nDinar je danas, posle par dana u kojima je dostizao rekordno nisu vrednost u 2014, ojačao prema evru 0,1 odsto i srednji kurs je 115,8362 dinara za jedan evro.\nDinar nastavlja da tone\nDinar pao na najniže grane u 2014.\nSrbija u "debelom minusu" u 2013.\nDeficit republičkog budžeta u 2013. godini je 173,7 milijardi dinara, objavilo je preliminarne podatke Ministarstvo finansija. Zajedno za rashodima iz projektnih zajmova koji nisu deo budžeta, ali...\nEvro danas 115,43 dinara\nDinar je danas ojačao prema evru za 0,1 odsto i srednji kurs je 115,4337 dinara za jedan evro, saopštila je Narodna banka Srbije (NBS).\nDinar jači posle vikenda\nDinar će u ponedeljak, 27. januara, ojačati prema evru za 0,1 odsto i srednji kurs će iznositi 115,4337 dinara za jedan evro, saopštila je Narodna banka Srbije (NBS).\nKineska kompanija Huavei želi da investira u Srbiju\nKineska kompanija Huavei (Huawei), koja ima 160.000 zaposlenih i jedan je od najvećih proizvođača telekomunikacione opreme na svetu, zainteresovana je za ulaganje i proširenje svojih poslova u...


Mir na Zapadnom Balkanu najveći prioritet SAD\nM. K. 30. oktobra 2016. 09:35\nMir i stabilnost u regionu Zapadnog Balkana i članosto tih zemalja u Evropskoj uniji su najveći prioritet Sjedinjenih Američkih Država, izjavio je danas ambasador Amerike Kajl Skat i dodao da NATO ne prisiljava Srbiju na članstvo, a da je Srbija stavila do znanja da ne planira da se priključi Alijansi.\n„Bili smo uvučeni u ratove u regionu u nekoliko prilika tokom naše istorije i važnost napretka u regionalnom pomirenju, dobri odnosi između zemalja na Zapadnom Balkanu i modernizacija ovih zemalja, kao i njihov ulazak u EU od vitalnog su nam značaja“, rekao je Skat.\nAmbasador je u intervjuu Kuriru rekao da se američka spoljna politika ne menja značajno između izbora, osim ako nešto ne postane glavna tema u kampanji, a politika prema Zapadnom Balkanu to nije postala.\n„Ne očekujem bitne promene bilo ko da bude izabran – demokratski kandidat Hilari Klinton ili njen republikanski rival Donald Tramp“, rekao je Skat.\nPrema njegovim rečima, puno je dezinformacija u vezi sa članstvom Srbije u NATO, istakavši da Srbija može sama da bira svoje partnere i da joj se niko ne nameće, ali i da je, takođe, izabrala da sarađuje sa NATO preko Individualnog partnerskog akcionog plana (IPAP) i da je imala veliku korist od te saradnje.\nGovoreći o bilateralnim odnosima, Skat je istakao da je zadovoljan odnosima Srbije i SAD koji su, ocenio je, dobri i razvijaju se u dobrom pravcu, a na pitanje šta te odnose opterećuje, kaže da ima više pozitivnih nego negativnih stvari.\n„Ako pogledate podršku koju SAD daju modernizaciji Srbije, reformama, približavanju EU, Srbija je znatno skočila na listi Duing biznis kad je reč o registrovanju imovine i izdavanju građevinskih dozvola, i to delimično zahvaljujući partnerstvu između USAID i srpske vlade. Na bezbednosnom polju partneri smo u ratu protiv terorizma i borbi protiv Islamske države, radimo zajedno na pomirenju u regionu, SAD su u Srbiji investirale četiri milijarde dolara, 16.000 Srba radi ovde u američkim kompanijama…“, naveo je on.\nSkat je dodao da je ubistvo braće Bitići jedna od stvari koje opterećuju odnose, a na pitanje šta srpska strana još treba da uradi, ambasador je rekao da bi trebalo da se pozabavi dokazima koji su prikupljeni i da razvije slučaj protiv ljudi za koje, tvrdi, svi znaju da su odgovorni.\nSkat je negirao umešanost Ambasade SAD u proteste „Ne davimo Beograd“, istakao da i Srbija, kao i Hrvatska, može da dobije američke helikoptere „kajova“, a na pitanje o uvođenju sankcija Rusiji diplomatski odgovorio da će se od Srbije „očekivati da bude deo jedne zajedničke spoljne politike“.\nSkat se osvrnuo i na saradnju sa predsednikom vlade Aleksandrom Vučićem, istakavši da je „njegov odnos sa premijerom dobar, profesionalan i pozitivan“.\nGovoreći o reagovanju Srbije na kosovski zakon o Trepči, ambasador je rekao da on to razume, ali smatra da je pitanje Trepče „ekstremno komplikovano“.\n„Pričamo o državnom preduzeću sa aktivnostima i severno i južno od reke Ibar. Ono što mi vidimo kao ulogu SAD jeste da podstičemo sve interesne grupe da se sastanu, popričaju o svemu i dođu do rešenja“, rekao je Skat i u tom kontekstu dodao da je dijalog Beograda i Prištine važan i da napreduje, ali ne brzinom koju bi svi voleli da vide.\nJedno od pitanja odnosilo se i na srpsko-ruski humanitarni centar u Nišu, a Skat je rekao da u SAD nikome ne smeta pružanje humanitarne pomoći bilo gde u svetu i da je u tom smislu pomoć Srbije više nego dobrodošla.\n„Nikome ne smeta humanitarna pomoć i Srbija je slobodna da bira načine i puteve kojima želi da podrži narod Sirije, kome je pomoć nesumnjivo potrebna. Postoji poziv za pomoć Ujedinjenih nacija i mi smo izabrali da radimo preko njih, a to je izabrala i EU. Ako mi dozvolite da iskoristim alegoriju, ako imate ženu i decu koji su u sigurnoj kući, bilo bi mi poprilično šokantno da im pomoć predajte preko njihovih muževa nasilnika. Rusija trenutno sa sirijskom vladom bombarduje Alep, bombarduje bolnice i konvoje humanitarne pomoći UN, zato je bio neobičan potez da se izabere Rusija kao dostavljač humanitarne pomoći“, ocenio je Skat.\namerički ambasadorSkatsrbijaZapadni Balkan


Raspisan konkurs za vizuelni identitet nacionalnog žiga | Glas Muslimana Crne Gore\nRaspisan konkurs za vizuelni identitet nacionalnog žiga\nMinistarstvo ekonomije pozvalo je zainteresovane pojedince i grupe autora da do 8. decembra dostave konkursne elaborate idejno-grafičkog rješenja vizuelnog identiteta, odnosno žiga nacionalnog brenda Crne Gore.\nZadatak konkursa je, kako se navodi, izrada idejno-grafičkog rješenja vizuelnog identiteta nacionalnog brenda, koga čine unikatni latinični ispis riječi Montenegro i znak, odnosno grafički simbol ili grafizam.\n“Cilj konkursa je izbor originalnog idejno-grafičkog rješenja koje odražava posebnost i prepoznatljivost Crne Gore kao države i koji simbolizuje njene vrijednosti. Idejno-grafičko rješenje odražava način života, identitet, vrijednosti, posebnost, kapacitete i potencijale Crne Gore i omogućava komuniciranje sa domaćim i stranim javnostima u cilju izgradnje prepoznatljivosti države i njenog adekvatnog pozicioniranja u svijetu”, navodi se u oglasu.\nNacionalni brend u najopštijem obliku obuhvata kombinaciju različitih elemenata, a to mogu biti prirodne ljepote jedne države i bogatstva, turističke atrakcije, kulturna baština, tradicija i običaji, umjetnička djela, nacionalna kuhinja, domaći proizvodi, domaći reprezentativni, klupski i individualni sportovi i sportski klubovi, kao i prepoznatljivost države po određenom sportu i njihovim uspjesima. To može obuhvatiti i mitove, legende, istorijske događaje, istorijska mjesta, poznate i važne ličnosti iz istorije, ali i savremenog života određene države, karakteristike ljudi sa određenog prostora, tradicionalne starinske zanate, savremena otkrića i inovativna rješenja koja se vezuju za određenu državu, autohtone biljne i životinjske vrste karakteristične za određeno područje, manifestacije, festivale i događaje karakteristične za određenu državu.\nKonkurs je međunarodni i otvoren je za sve pojedince i grupe autora, pri čemu je grupa autora dužna da imenuje jednog predstavnika. Na konkurs se mogu prijaviti sva preduzeća i pojedinci iz Crne Gore i inostranstva. Konkurs je anoniman i radovi se predaju pod šifrom, prenosi MINA-business.\nKandidat, kako je objašnjeno, može učestvovati sa više predloga, koji moraju biti predati kao posebni konkursni elaborati pod različitim šiframa, a rad mora biti izvorno djelo učesnika i ne smije biti ranije objavljivan u cjelosti, djelimično ili korišćen u druge svrhe.\nKonkursno rješenje je žig koji mora da sadrži autorski ispis riječi Montenegro i grafizam, odnosno znakove/simbole koji će upotpuniti vizuelni identitet Crne Gore koji treba biti predstavljen i sadržan u odabranim pratećim elementima ispisa.\nAutori treba da dostave zapečaćene koverte na adresu Ministarstva ekonomije, a rezultat konkursa će biti objavljen u roku od 30 dana od završetka konkursa.\nDostavljene radove će ocjenjivati stručna komisija po kriterijumu kreativnosti, prema kojem će se procijeniti da li ponuđeno rješenje na kreativan i inspirativan način predstavlja državu odnosno nacionalni brend i onemogućuje svaku zamjenu ili zabunu u pogledu identifikacije države, što može biti ocjenjeno do 30 bodova.\nKriterijum primjenljivosti, koji nosi do 30 bodova, provjerava da li je ponuđeno rješenje upotrebljivo u svim sredstvima za prenošenje poruke i ostvarivanje komunikacije.\nPrema kriterijumu unikatnosti, koji nosi do 20 poena, utvrdiće se da li je ponuđeno rješenje jedinstveno, bez sličnosti sa postojećim oznakama brendova ili podsjećanja na druge brendove, dok se prema kriterijumu jednostavnosti, koji nosi isti broj bodova, procjenjuje da li je ponuđeni znak jednostavan za uočavanje, prepoznavanje i korišćenje.\nPristigla rješenja razmatraće sedmočlana komisija, koju će imenovati Ministarstvo ekonomije, dok će se za najbolje idejno rješenje dodijeliti nagrada od 2.000 eura.\nMinistarstvo ekonomije zadržava pravo neprihvatanja ponuđenih predloga i ne snosi troškove za učešće autora u postupku nadmetanja i ima pravo da izabrano idejno rješenje koristi u cjelini ili djelimično.


Ove godine četiri puta više klijenata i duplo više radnih mesta u reciklaži e-opreme Ove godine četiri puta više klijenata i duplo više radnih mesta u reciklaži e-opreme – Personal magazin\nBis IT Recycling Centar iz Pančeva koji posluje u okviru kompanije „Božić i sinovi“, je ovlašćeni reciklažni centar računarske i elektronske opreme, sertifikovan za područje Republike Srbije. Osnovan je sredinom 2006. godine i od tada sarađuje sa preko 150 klijenata, među kojima su eminentne državne institucije kao i domaće i multinacionalne kompanije i organizacije. Od sredine prošle godine je osnivač klastera Ekokrug, neprofitne, nevladine organizacije čiji je cilj unapređenje tehnologije reciklaže i edukacija u postupanju sa e-otpadom u Srbiji.\nPoslovanje BIS IT Reciklažnog centra e-opreme je u prvoj godini poslovanja bilo skromno i ne rentabilno, u prvom kvartalu 2008. godine postigli zadovoljavajuće rezultate.\nRezultat povećanog rada je i otvaranje novih radnih mesta. Otvaranje mogućnosti za zapošljavanjem u BIS IT Recycling Centru predstavlja i mogućnost unapređenja regionalnog razvoja ruralnog predela u okolini Pančeva, s obzirom da je sam Centar smešten u Omoljici, nedaleko od Pančeva.\nOčekivanja su da tokom ove godine količina recikliranog elektronskog i električnog otpada u BIS IT Reciklažnom centru, premaši prošlogodišnju količinu za oko 100% i dostigne neophodnu kritičnu količinu.\n„Za našu kompaniju pravi izazov predstavljaju prve neophodne količine tehnogenih sirovina, dobijene separacijom IT otpada, koje ovih dana spremamo za izvoz. Tek tada ćemo se uveriti u vrednost našeg posla i buduću profitabilnost .Cilj nam je da nađemo pravog i krajnjeg korisnika sirovina dobijenih reciklažom e-otpada, kako bi postigli što bolju cenu na tržištu.\nNajbolja prodajna cena sekundarnih sirovina se postiže samo ukoliko možete garantovati njihov obiman i konstantan priliv na mesečnom nivou. Za poslovanje na berzi sekundarnih sirovina, minimalna ponuda se kreće oko 200 tona /mesečno, što je za nas u ovom momentu još uvek neostvarljivo. Razlog su nedovoljna količina e-otpada koja se upućuje na reciklažu. E-otpada ima, ali postoje ograničavajući faktori za njegovo prikupljanje, kao što su nerazvijena sakupljačka mreža, loši trenutni zakonski propisi o odlaganju otpada i problem ne primenjivanja takvih zakona.\nKad naši zakonski okviri budu usklađeni sa evropskim, reciklaže će imati svetliju budućnost. Vlada mora usvojiti evropske zakone kod kojih je glavna filozofija da zagađivač (proizvođač, uvoznik, maloprodavac ili krajnji korisnik) plaća za reciklažu. Sve dok takva filozofija ne postane normalna stvar, recikleri će biti na ivici poslovanja i profitabilnosti za razliku od naših kolega iz susedstva.“, kaže Jovica Božić, vlasnik firme Božić i sinovi.\nBiS IT Reciklažni Centar, pored toga što očekuje da od reciklaže napraviti profitabilan biznis ima i još jednu misiju – podizanje ekološke-svesti kako firmi tako i građana. Nisu retki primeri pojedinaca da svoje stare računare donesu lično u ovaj reciklažni centar iz desetinama kilometara udaljenih mesta. Jedan je računar poslat poštom iz Valjeva kako bi bio recikliran.\nViše informacija na www.it-recycling.biz\nOve godine četiri puta više klijenata i duplo više radnih mesta u reciklaži e-opreme was last modified: May 22nd, 2008 by Redakcija\nDataLab na Međunarodnom sajmu tehnike predstavio Pantheon


Borci Republike Srpske danas slave Mitrovdan\n– Boračka organizacija Republike Srpske /BORS/ proslaviće danas u Srpcu krsnu slavu – Mitrovdan.\nCentralnoj proslavi Mitrovdana u 11.00 časova prisustvovaće rukovodstvo BORS-a koje predvodi predsjednik Predsjedništva Boračke organizacije Republike Srpske Aleksandar Savić, najavljeno je iz BORS-a.\nКrsna slava BORS-a istog dana biće proslavljena i u svim opštinskim i gradskim boračkim organizacijama u Republici Srpskoj.\nPredsjednik Boračke organizacije grada Banjaluka Goran Rogić rekao je Srni da će povodom obilježavanja Mitrovdana, krsne slave Boračke organizacije, u 10.30 časova na groblju “Sveti Pantelija” biti položeni vijenci i cvijeće, nakon čega će u hramu Hrista Spasitelja u Banjaluci biti služen parastos za sve poginule borce Vojske Republike Srpske.\nOn je rekao da će u 12.00 časova u hotelu “Bosna” biti obavljen slavski obred i ručak.\nČestitke povodom Mitrovdana Boračko organizacji uputili su i najviši zvaničnici Republike Srpske.\nRanijih godina krsna slava Boračke organizacije Republike Srpske održavana je u Nevesinju.\nNEWER POSTŠmit o Bonskim ovlaštenjima: Oni su dio rješenja\nOLDER POSTAbazović: Najveći broj stanovnika u Crnoj Gori oseća se kao Srbi


"Novosadski Winter Fest" po treći put na Trgu slobode | (Vesti - 26.11.2018) Novi Sad\n26.11.2018 u 12:09h\n"Novosadski Winter Fest" po treći put na Trgu slobode\nKako javljaju iz Kabineta gradonačelnika, treći po redu "Novosadski Winter Fest" biće održan od 28. novembra do 29. decembra 2018. godine na Trgu slobode u Novom Sadu.\nTim povodom, u Gradskoj kući održana je konferencija za novinare kojoj su prisustvovali član Gradskog veća za privredu Milorad Radojević, članice Organizacionog odbora festivala Milena Biga i Jelena Jovičić, Jelena Sabo iz ženskog tamburaškog sastava La Banda, kao i Ana Frlin iz "Novosadskog damskog hora".\n- Drago mi je što je ova manifestacija za kratko vreme postala jedna od prepoznatljivijih koje se održavaju u zimskom periodu. Nama je taj period godine veoma bitan za turizam i uspeli smo da ga u poslednjih par godina skoro izjednačimo sa mesecima koji su nekada bili aktivni, pre svega mislim na maj i jul. U naredna dva meseca planira se mnogo događaja u Novom Sadu, a ovaj festival je jedan od onih na kojima će sigurno biti najveća pažnja. Кrenuli smo u kampanju "Zimska fantazija" sa Turističkom organizacijom Grada Novog Sada, koja će se voditi paralelno na društvenim mrežama ali i putem radio i tv stanica. Po svemu sudeći mislim da ćemo imati jako veliku posetu turista i da će ova zimska sezona biti najbolja do sada – rekao je Milorad Radojević.\nJedna od organizatorki festvala, Milena Biga iz kompanije "Ninamedia" je istakla da je "Novosadski Winter Fest" nastao po uzoru na najbolje svetske zimske festivale.\n- Već treću godinu za redom smo deo novosadske zimske čarolije i drago nam je što ćemo ponovo uveseljavati Novosađane, turiste i goste na Trgu slobode. Svi koji su se poslednje dve godine zatekli na centralnom gradskom trgu tokom trajanja festivala mogli su da uživaju u nastupima novosadskih bendova i di-džejeva, u pogramu „raspevane jelke“ na kojoj su nastupala uglavnom deca i lokalni muzički sastavi, a isto tako mogli su da prisustvuju različitim izložbama i da se provozaju fijakerom kroz centar grada – rekla je Milena Biga.\nNa konferenciji se obratila i Jelena Jovičić u ime kompanije "Color press group" koja je naglasila da praznična čarolija u Novom Sadu počinje sa "Novosadskim Winter Festom".\n- Ove godine počinjemo 28. novembra u 18 časova svečanim otvaranjem manifestacije kada će nastupiti hor Čuperak iz Кikinde, a zatim i ženski tamburaški sastav La Banda iz Novog Sada od 19 časova. I ove godine svake večeri, od 18 časova biće organizovani nastupi dečjih horova iz cele Vojvodine na "raspevanoj jelci", dok će muzički bendovi i di-džejevi nastupati samo vikendom. Na više štandova tokom dana biće prodavani hrana, piće, umetničke rukotvorine i slične stvari, a nova novogodišnja dekoracija upotpuniće već okićeni Trg slobode – rekla je Jelena Jovičić i dodala da će i ove godine nastaviti sa humanitarnim akcijama tokom trajanja manifestacije.\n16.11.2018. - Nova sezona klizanja u "Ledenoj šumi" počinje 7. decembra\n23.11.2017. - FOTO: Uz vatromet otvoren drugi "Novosadski Winter Fest"\nPovezane teme Color Media Communications gradska kuća konferencija za štampu milorad radojević ninamedija novosadski winter fest novosadski winterfest winter fest


Rops - Helsinki\nPetak, 31/05 - Fudbal, Finska, Veikkausliiga\n31/05RoPS vs HJK1X2tip: 2\nU petak su na programu prvi mečevi desetog kola finskog šampionata, a za vas smo izdvojili duel između Ropsa i Helsinkija. Meč između ove dve ekipe je zakazan za 17 časova i 30 minuta.\nTeško da su se od fudbalera Ropsa mogle očekivati bolje partije na početku sezone. Naime, ova ekipa se trenutno nalazi na devetom mestu sa 11 osvojenih bodova. Očigledno je da Rops dosta bolje igra na strani pošto su dve od tri pobede ostvarili van svog terena, dok ne blistaju baš kao domaćini pošto su ostvarili samo jedan trijumf i jedan remi i to upravo u prošlom kolu protiv ekipe SJK-a. Što se tiče finskog Kupa, i tu je ova ekipa zaustavljena od HIFK-a, ali se mora priznati da je prioritet prvenstvo i opstanak u ligi, barem kada je Rops u pitanju.\nŠto se tiče Helsinkija, mora se priznati da smo od svakako najkvalitetnije finske ekipe očekivali dosta bolje partije ove sezone. Naime, Helsinki se trenutno nalazi na petom mestu ali ima samo dva boda manje u odnosu na vodeći Inter, pa bi već pobedom u ovom susretu mogli da dođu do čelne pozicije na tabeli, što je svakako glavni cilj. U prošlom kolu je Helsinki ostvario jednu veoma važnu pobedu na domaćem terenu protiv KPV-a, i to posle četiri meča bez trijumfa, što se zaista retko događa ovoj ekipi, barem kada je finsko prvenstvo u pitanju.\nRops igra solidno za sada, ali se mora priznati da se ova ekipa i te kako muči na domaćem terenu pošto za sada tu imaju samo jedan trijumf i jedan remi. Sa druge strane, to bi mogla da iskoristi ekipa Helsinkija koja je izašla iz krize nakon prošlonedeljne pobede nad ekipom KPV-a, pa treba očekivati da od prvog minuta krenu ofanzivno u nameri da dođu do sva tri boda. Zbog svega toga vam preporučujemo da odigrate 2 koju kladionica Bet365 plaća sa kvotom 1.80.


Sve manje programa za decu, kvalitet diskutabilan - OGLASNA TABLA - INFO\nSve manje programa za decu, kvalitet diskutabilan\n2 децембра, 2018 0303\nNa televizijama u Srbiji u proseku se emituje manje od jednog priloga o deci dnevno u celokupnom programu, kao i manje od jednog teksta dnevno u analiziranim dnevnim listovima, pokazuje istraživanje „Medijska slika dece u Srbiji 2018“, koje je sproveo Centar za profesionalizaciju medija i medijsku pismenost (CEPROM).\n„Dečji časopisi su gotovo izumrli, jer su neprofitabilni, mada, dobar trend imamo u izdavaštvu i sve široj ponudi dečje literature za sve uzraste. S druge strane, novi mediji, a najviše YouTube, upravo za ciljnu grupu imaju decu od sedam do 14 godina, ali tu se srećemo sa problemom kvaliteta sadržaja, jer jutjuberi često ne vode računa o rečniku i skloni su verbalnom nasilju prema konkurentima, što deca kopiraju i time se perpetuira vršnjačko nasilje“, ocenjuje Gligorijević.\n„Uz to, formati koji se plasiraju na YouTube-u prosto nisu nešto što bi funkcionisalo na televiziji. Zato mislim da će se i jutjuberska scena u budućnosti popraviti sama od sebe, ne toliko zbog nekih etičkih principa, nego zato što bolji sadržaji mogu bolje da se monetizuju“, objašnjava sagovornica.\n„Danas su deca okrenuta drugim medijima, internetu, dosta stvari saznaju preko YouTuba, njihovi uzori su sada tjuberi. Roditelji mogu teško da isprate sadržaje koje deca gledaju na YouTube. Na kablovskoj ima kanala gde deca mogu da gledaju crtane filmove 24 sata. Ima i kanala na kablovskoj televiziji koji su posvećeni zanimljivostima iz sveta prirode, o dalekim, egzotičnim zemljama, životinjama i biljnom svetu. Takođe, postoje i kanali koji su posvećeni istorijskim događajima“, napominje sagovrnik.\nJedna od televizija koja se bavi obrazovnim programom i uključuje decu u svoj sadržaj jeste kablovska Srpska naučna televizija. Direktor i urednik te televizije Živojin Petrovićkaže da se upravo pokazalo da je najgledaniji i najtraženiji TV program na njihovom kanalu onaj putem kojeg predstavljaju vrsne đake, studente, značajne i dokazane ličnosti iz sveta nauke i umetnosti, velike entuzijaste, njihove jedinstvene projekte, nagrađene radove, ukratko – TV program koji nedostaje medijskom prostoru Srbije.\nU većini evropskih zemalja, uključujući zemlje regiona, ne reguliše se propisima procenat dečijeg programa na televizija, a jedan od retkih primera jeste Bosna i Hercegovina. U Pravilima Agencije o javnim radio i televizijskim stanicama usvojenim 2011. godine ističe se da će se „najmanje šest odsto sedmičnog programa javne televizijske stanice sastojati od dečijeg programa sa obrazovnom ili instruktivnom namenom“. Celo istraživanje čitajte OVDE.\nSpremite se za naglu promenu vremena: Sledećih sedam dana temperatura u osetnom porastu\nPredstavljanje nagradnog konkursa „Evropski dnevnik“


Bečejski Mozaik 16 decembar 2014\nRedakcija Bečejskog mozaika došla je u posed nekoliko istovetnih opomena: na svima se navodi da računi nisu plaćeni od marta meseca ove godine do kraja oktobra, a iznos koji se od domaćinstava potražuje takođe je istovetan, 1.924 dinara. Na opomenama se navodi da je rok za plaćanje 15. decembar uprkos tome što su ih poštari isporučivali i 15. decembra.\nNa poziv novinara u Potisju odgovorio je blagajnik koji je rekao da direktor firme Laslo Kiralj nije u firmi – oko 9 časova ujutro –, te da građani bace opomene, jer je reč o greškama koje su nastale u programiranju.\nKoliko je poznato, izvinjenje građanima Bečeja predstavnici Potisja do 16. decembra nisu uputili. To nisu učinili ni predstavnici većinskog vlasnika te firme, lokalne samouprave Bečeja.\nViše iz ove kategorije « Skupština opštine zaseda 22. decembra: Budžet opštine nije na dnevnom redu\tPrezentovan inovativan sajt lokalne samouprave: Sajt ne funkcioniše, povučen na doradu »


Protokol između poslovnih banaka i javnih izvršitelja ubrzaće deblokade računa – Bankar.me\nNovember 17, 2014 BANKE, CRNA GORA, SVE VIJESTI Leave a comment\nDogovor o potpisivanju protokola postignut je u petak, na sastanku predstavnika Ministarstva pravde sa predstavnicima Centralne banke Crne Gore, Udruženja banaka, poslovnih banaka i predstavnicima javnih izvršitelja povodom problema u naplati novčanog potraživanja sa računa fizička lica. Da problemi postoje, pokazao je nadzor javne izvršiteljske službe.\n– U skladu sa ovlašćenjima iz Zakona o javnim izvršiteljima, Ministarstvo pravde je izvršilo nadzor nad zakonitošću rada javnih izvršitelja koji su sa radom počeli 7. aprila. Nakon izvršenog nadzora može se konstatovati da javni izvršitelji o predlogu za izvršenje odlučuju u skladu sa Zakonom. Međutim, prilikom nadzora, kod pojedinih javnih izvršitelja utvrđeni su određeni nedostaci administrativno-tehničke prirode. Iako navedeni nedostaci ne utiču na prava i obaveze stranaka u izvršnom postupku, Ministarstvo pravde je naložilo mjere za njihovo otklanjanje i odredilo rok za postupanje po tim mjerama, navedeno je u saopštenju Ministarstva pravde.\nIz ovog resora podsjećaju da je Ministarstvo pravde sačinilo Predlog zakona o izmjenama i dopunama zakona o izvršenju i obezbjeđenju koji je dostavljen Skupštini Crne Gore na usvajanje.\nIzvršiteljska djelatnost u Crnoj Gori započeta je 7. aprila 2014. godine. U skladu sa Zakonom o javnim izvršiteljima i Pravilnikom o broju mjesta i službenim sjedištima javnih izvršitelja do sada je imenovan 21 javni izvršitelj od ukupno 32 koliko je predviđeno Pravilnikom. Za slobodna radna mjesta raspisan je oglas, na koji se prijavilo ukupno 14 kandidata, pa se uskoro očekuje imenovanje novih javnih izvršitelja, navedeno je u saopštenju.\nPOJMOVIBlokada računa fizičkih lica Deblokade računa fizičkih lica Javni izvršitelji\nPrevious Rusi prave svoju wikipediu jer američka nije pouzdana\nSljedeći Oglasi za posao: Prva Banka CG traži Menadžera za poslovanje sa stanovništvom i privredom


UDES okuplja kombi stranke\nIako pompezno najavljena informacija da je “Srbija 21” postigla dogovor sa grupacijom stranaka o zajedničkom nastupu na predstojećim izborima zakazanim za 26. april, to je, po mišljenju mnogih samo potvrda da svi politički projekti osmišljeni u poslednjih šest meseci ni zajedno ne mogu da nakupe tri odsto, koliko je potrebno za ulazak u srpski parlament.\n“Srbija 21” postigla je dogovor sa grupacijom stranaka okupljenih oko Vojvođanskog fronta na čijem je čelu Čankova Liga socijaldemokrata Vojvodine, kao i sa Strankom moderne Srbije (ex Dosta je bilo) i Građanskim demokratskim forumom o zajedničkom nastupu na predstojećim izborima.\nLista će nositi naziv “Ujedinjena demokratska Srbija”. Zli jezici odmah su smislili i akronim za ovu grupaciju: UDES.\n“Srbija 21” je okupila bivše funkcionere LDP, DS i SDS kao i mnogo lokalnih političkih aktivista i funkcionera.\nTags: Građanski demokratski forum, Izbori Srbija, Skupština, Srbija 21, Stranka moderne Srbije, Ujedinjena demokratska Srbija, Vojvođanski front\nPrevious KO IZLAZI a ko bojkotuje\nNext TOMIN SIN dobija posao u Nemanjinoj 11


Knjige ›› Viktimologija ›› Pomoć I Podrška Ženama Žrtvama Trgovine Ljudima U Srbiji\n"Ratifikovanjem pojedinih međunarodnih dokumenata, pre svega Konvencije UN protiv transnacionalnog organizovanog kriminala i dodatnog Protokola za prevenciju, suzbijanje i kažnjavanje trgovine ljudskim bićima, naročito ženama i decom i Konvencije Saveta Evrope o borbi protiv trgovine ljudima, Republika Srbija je na sebe preuzela obavezu razmatranja uspostavljanja mehanizma praćenja i evaluacije efekata nacionalne politike suprotstavljanja trgovini ljudima. U članu 28 Konvencije UN protiv transnacionalnog organizovanog kriminala se navodi da svaka država potpisnica treba da razmotri praćenje svoje politike i stvarnih mera za borbu protiv organizovanog kriminala, uključujući tako i trgovinu ljudima, kao i ocenjivanje njihove delotvornosti i efikasnosti. U članu 29 Konvencije Saveta Evrope o borbi protiv trgovine ljudima ističe se da svaka država potpisnica treba da razmotri uspostavljanje Nacionalnog izvestioca ili drugog mehanizma monitoringa antitrafiking aktivnosti i implementacije nacionalnog zakonodavstva.\nU skladu sa tim, praćenje mehanizma borbe protiv trgovine ljudima i evaluacija ostvarenih rezultata predviđeni su kao ključni (strateški) ciljevi u Strategiji borbe protiv trgovine ljudima u Republici Srbiji. Na drugoj strani, međutim, država nije preduzela potrebne mere da jasno definiše način i nosioca monitoringa koji bi garantovali nepristrasnost i objektivnost dobijenih rezultata. Način na koji je u Strategiji predviđeno da takav mehanizam funkcioniše predstavlja neadekvatnu osnovu za ustanovljavanje ozbiljnog sistema monitoringa i evaluacije. Naime, u ovom strateškom dokumentu navodi se da je u cilju uspostavljanja uspešnog nacionalnog mehanizma za borbu protiv trgovine ljudima neophodno vršiti redovnu analizu delovanja državnih institucija, nevladinih i međunarodnih organizacija. S tim u vezi, ističe se obaveza Republičkog tima za borbu protiv trgovine ljudima da periodično sačinjava izveštaj o rezultatima sprovedenih mera i aktivnosti predviđenih Strategijom i Akcionim planom i izveštaj dostavlja Savetu za borbu protiv trgovine ljudima. Na osnovu izveštaja Republičkog tima, Savet za borbu protiv trgovine ljudima treba da vrši analizu rezultata ostvarenih na polju suprotstavljanja trgovini ljudima i da dostavlja nadležnim organima preporuke za revizuju strateških ciljeva i predlaže neophodne mere. Međutim, jasno je da se kvalitetan monitoring ne može realizovati samo na osnovu izveštaja Republičkog tima, do kojeg bi se uz to došlo sabiranjem pojedinačnih izveštaja članova ovog tela. Takođe je diskutabilno u kojoj meri je Savet za borbu protiv trgovine ljudima, kao strateško, ali ne i nezavisno, operativno i ekspertsko telo, u mogućnosti da izvrši adekvatnu analizu takvog izveštaja i da na osnovu njega da ocenu relevantnu za dalje kreiranje politike suprotstavljanja trgovini ljudima,\nStaviše, iako je u Nacionalnom planu akcije za borbu protiv trgovine ljudima za period od 2009. do 2011. godine, koji je usvojen Zaključkom Vlade Republike Srbije aprila 2009. godine, predviđeno definisanje mehanizma za praćenje, kao i internu i eksternu ocenu rada svih subjekata uključenih u borbu protiv trgovine ljudima i zaštitu žrtava, do tog definisanja u vreme pisanja ovog rada još nije došlo. Inače, 2009. godina je bila određena kao godina za sprovođenje ove aktivnosti.\nImajući u vidu navedene međunarodne obaveze koje je Srbija preuzela, pomenute političke dokumente kao i okolnost da odgovarajući sistem monitoringa i evaluacije antitrafiking aktivnosti nije uspostavljen, odredile smo cilj projekta. Naime, osnovni cilj projekta Praćenje mehanizma upućivanja i sistema zaštite zena žrtava trgovine ljudima u Srbiji bio je predlaganje modela praćenja i evaluacije sistema upućivanja i podrške ženama žrtvama trgovine ljudima u Srbiji, kao i šireg kruga mera koje treba preduzeti u cilju unapređenja postojećih procedura i dalje institucionalizacije antitrafiking mehanizma, posebno u pogledu pomoći i podrške žrtvama.\nDa bi se ostvario projektom postavljen cilj, bilo je potrebno sprovesti istraživanje. Istraživanje je imalo dva cilja: prvi cilj odnosio se na dolaženje do podataka o načinu funkcionisanja sistema pružanja pomoći i podrške žrtvama trgovine ženama u praksi, ocenu tog sistema i osmišljavanje preporuka za njegovo unapređenje. Drugi cilj se odnosio na testiranje modela monitoringa sistema pružanja pomoći i podrške ženama žrtvama trgovine ljudima u Srbiji. Testiranje modela monitoringa je izvršeno istovremeno sa prikupljanjem podataka o načinu funkcionisanja sistema pomoći, tako što je u njemu primenjen metodološki pristup koji je na osnovu iskustava iz ranijih istraživanja razvijen u Viktimološkom društvu Srbije."


Simonoviću četiri godine i tri meseca zatvora - mediji.net\nIstu kaznu dobio je i Aleksandar Marinković, dok je Vladimir Mihailović, osuđen na četiri godine zatvora. Osuđeni su za krivično delo "izazivanje opšte opasnosti". Ovo je prvostepena presuda na koji i tužilaštvovi odbrana imaju prvo žalbe. Simonović je tokom obrazlaganja presude i navoda sudije da su njegovi branioci opstruisali postupak napustio sudnicu zajedno sa svojim advokatima. On je od početka procesa kategorički negirao optužbe. Tužilaštvo je inače za Simonovića tražilo maksimalnu kaznu od osam godina zatvora za krivično delo za koje ga tereti - "izazivanje opšte opasnosti izvršeno podstrekavanjem". Jovanović od početka tvrdi da je napadnut isključivo zbog svog pisanja o aferama predsednika opštine. Naime, u noći između 11. i 12. decembra 2018. godine zapaljen je automobil Jovanovićeve supruge, a požar se tada proširio na garažu i deo kuće. U požaru je pričinjena materijalna šteta, ali niko nije povređen. Simonović se tereti da je druge optužene podstrekavao da u znak opomene zapale imovinu Jovanovića. Aleksandar Marinković se tereti kao direktni izvršilac krivičnog dela, ali je od prošle godine u bekstvu, i za njim je raspisana međunarodna poternica, a postupak je prema njemu razdvojen. Igor Novaković i Vladimir Mihailović su na početku istrage, priznali paljenje kuće po nalogu Simonovića, dok su na suđenju to negirali. Simonović je ranije u svojoj odbrani u celosti negirao izvršenje krivičnog dela i opisao svoj stav prema Jovanovićevom novinarstvu i portalu za koji radi. U ovom predmetu odmah na početku istrage, pevačica Bojana Cvetković Šijacki, priznala je krivicu i zaključila sporazum sa tužilaštvom na osnovu kojeg je osuđena na šest meseci kućnog zatvora i novčanu kaznu od 50.000 dinara. Ona je priznala da je dovezla Marinkovića do mesta Jovanovićeve kuće, gde je krivično delo počinjeno.\ndragoljub simonovićAktuelna tema\nGostujući u podkastu Agelast, sa Galebom Nikčevićem, voditelj i autor emisije Sasvim prirodno, Jovan Memedović pričao je o svojim počecima na televiziji


NI: Ne zna se šta će biti sa direktorima javnih preduzeća\nRegionalne vesti - Petak 13.10.2017 - 08:58\nIako je direktorima niških javnih preduzeća istekao mandat još 2. oktobra, kako kaže načelnica Službe za poslove Gradskog veća Marina Janković, još se ne zna kada će ovo telo uopšte odlučiti o kandidatima i kada će odluka stići do Skupštine Grada na usvajanje. Do tada, dodaje Jankovićeva, bivši direktori će obavljati funkcije kao i pre isteka njihovog mandata.\nNiška preduzeća ormalno bez direktora FOTO: Shuuterstock\nZbog brojnih prigovora na konkurs, ali i zbog toga što, kako je rekao zamenik gradonačelnika Niša Miloš Banđur, Komisija za izbor direktora "nije poštovala preporuke Vlade Srbije", Gradsko veće još nije usvojilo predloge Komisije, a Jankovićeva kaže da se ne zna ni kada će biti usvojeni.\nOna dodaje i da još nije poznato ni da li će uopšte predlog stići do naredne sednice Skupštine Grada, koja bi, kako kaže, trebalo da bude 16. oktobra.\n- Znamo da je priča oko izbora direktora aktuelna i da interesuje javnost, ali zasada nemamo informacije kada će biti.\nKada budemo dobili informaciju, saznaće i javnost - rekla je Jankovićeva.\nPodsetimo, imena po tri najbolje rangirana kandidata objavljena su tek 22. septembra. Čitav postupak za izbor direktora je bio netransparentan, a Komisija do kraja postupka nigde nije objavljivala svoje odluke.\nNiška preduzeća su sada formalno bez direktora, jer su dosadašnjim rukovodiocima istekli mandati.\nNakon objavljivanja rang liste, pored toga što je utvrđeno da Dejan Andrejević nije ispunjavao uslove za direktora Vodovoda, i kandidat za direktora “Tržnice” Radovan MIlojević je rekao da ga je jedan član Komisije ucenjivao, a primedbe je podneo i Sindikat “Nezavisnost” niškog Vodovoda, koji je najavio i krivične prijave.\nIako je Banđur rekao da Gradsko veće kasni sa predlogom direktora zbog toga što ima "mnogo primendbi", ali i zbog toga što Komisija nije radila po preporukama Vlade, Komisija za izbor direktora se oglasila, rekavši da nije na Gradskom veću da se prigovorima uopšte bavi.\nDirektori obavljaju funkcije kao da im nije ni istekao mandat\nSvi direktori kojima je istekao mandat 2. oktobra, Jankovićeva kaže da obavljaju funkciju kao i do tada i da javna preduzeća u Nišu normalno funkcionišu.\n- Prema onome što ja znam, odnosno, onim čime raspolažem, rad javnih preduzeća potpuno normalno funkcioniše.\nDirektori obavljaju funkcije kao i ranije i tako će biti dok ne budu razrešeni - rekla je Jankovićeva.\nOna dodaje da "sve mora da teče nesmetano" i da će tako biti sve do formalnog razrešenja doskorašnjih direktora javnih i javno-komunalnih preduzeća.


Poslije 20 godina FAP dobio prva investiciona sredstva od države\nNaslovnica NAJNOVIJE Privreda Poslije 20 godina FAP dobio prva investiciona sredstva od države\nPrvi put poslije više od 20 godina Vlada Srbije je opredijelila investiciona sredstva za FAP,u vrijednosti od 2,5 miliona eura, rekao je za Glas zapadne Srbije generalni direktor Ranko Vuković.\nOn je podsjetio da FAP ulazi u sistem odbrambene industrije Srbije odmah po pravosnažnosti usvojenog UPPR -a, i da su kao ostala preduzeća ove industrije dobili sredstva koja su namijenjena za stabilizaciju tehničkog parka, odnosno kupovinu novih i popravku pojedinih mašina.\n“Iako nismo u obavezi da raspisujemo javnu nabavku mi smo ipak to uradili kako bi došli do što boljih ponuda i da bi na najkvalitetniji način utrošili budžetska sredstva Vlade Srbije”, istakao je Vuković.\nOn je napomenuo da su ova sredstva isključivo investiciona i da je je to od izuzetne važnosti za obnavljanje mašinskog parka ove fabrike jer kako kaže u FAP – u 20 godina nije kupljena ni jedna nova mašina.\n“Za nas je to od izuzetnog značaja kako bismo povećali proizvodne kapacitete i ubrzali sam proizvodni proces”, naglasio je generalni direktor Ranko Vuković.